Sumpah 8 Selebriti Ini Pernah Hidup Miskin, Justin Bieber Sampai Tidur Dengan Tikus!

Murai MY faham kebanyakan kita mesti fikir golongan selebriti sebenarnya berasal dari keluarga yang kaya-raya. Tapi kalau kamu nak tahu, tak semua selebriti lahir dari keluarga yang berada.

Macam 8 selebriti Hollywood ini, mereka pernah hidup dalam kemiskinan. Nak tahu lebih lanjut, jom scroll dan baca kisah selebriti ini.

Eminem dibesarkan oleh ibunya secara bersendirian di Detroit. Kehidupan keluarganya yang huru hara menyebabkan dia berhenti sekolah. Walaupun berhenti sekolah pada usia yang muda, Eminem kini menjadi rapper yang terkenal sejak menandatangani kontrak dengan Dr. Dre pada tahun 1998.

Sebelum menjadi terkenal, Chris tidak mempunyai tempat tinggal. Di Hawaii, dia tinggal di dalam van untuk tempoh yang lama. Tetapi kehidupannya berubah setelah mendapat kontrak dengan filem “Cursed: Part III” pada tahun 2000.

Kehidupan Nicki Minaj berubah 360 darjah setelah keluarganya berpindah dari Trinidad ke kawasan kumuh di Queens, New York. Dia ketika itu menjadi mangsa keganasan ayahnya yang ketagihan dadah. Nicki Minaj mengaku selalu berdoa di kaki katilnya supaya dia kaya dan dapat menjaga ibunya.

Seperti yang ramai tahu, Justin Bieber berasal dari Kanada berasal dari keluarga yang miskin. Tinggal bersama ibunya, Pattie Mallette, Justin mengaku rumahnya sangat kotor sehingga terpaksa pasang banyak perangkap tikus.

“Rumah saya memang sangat kotor. Kami pasang banyak perangkap tikus di seluruh bahagian kerana banyak sangat tikus. Saya tidak ada katil, saya cuma tidur di sofa katol biru di bilik saya.”

Menjadi selebriti yang terkenal sekarang, Jeniffer Lopez atau J-Lo pernah tinggal di pusat kehilangan tempat tinggal ketika remaja. Kejadian itu berlaku kerana dia memilih untuk menari berbanding belajar, jadi ibunya menghalaunya keluar dari rumah ketika usia 18 tahun. Sejak itu dia tidur di studio tarian.

Selena berkongsi ibunya mengandungkannya ketika berusia 16 tahun. Ketika itu, ibunya melakukan 3 pekerjaan dalam satu masa bagi menyara keluarga mereka. Memori yang masih segar dalam ingatannya adalah, ibunya membeli gas dan membeli makanan murah seperti Kraft Dinner.

Ketika zaman kanak-kanak, Joaquin mempunyai pengalaman yang aneh. Ibu bapanya menyertai kumpulan agama sesat. Dia mengaku disebabkan oleh itu, dia dan adik beradiknya terpaksa menjadi penghibur jalanan untuk membeli makanan dan keperluan asas.

Bintang utama filem “Titanic” ini pernah berkongsi kisah hidupnya iaitu membesar dalam keluarga dan persekitaran yang miskin. Disebabkan oleh faktor itu, dia berjanji untuk berusaha keras untuk mengubah nasib hidupnya.

Jadi itulah kisah kehidupan selebriti yang pernah hidup dalam kemiskinan. Yang penting usaha dan tekad untuk berubah membuatkan mereka berjaya sehingga sekarang.


“Allah Bagi Otak Untuk Fikir”- Nedim ‘Sound’ Pengikut Nora Danish Sebab Pertikaikan Bawa Anak ‘Dine-In’

Sejak  kerajaan telah membenarkan dine-in di negeri-negeri Fasa 1 Pelan Pemulihan Negara (PPN) bermula 20 Ogos 2021 yang lalu, ramai pula berkongsi rasa tidak puas hati. Ramai yang menasihati walaupun sudah divaksin penuh, namun tetap kekal duduk di rumah dan elak untuk dine-in di restoran.

Walaubagaimanapun, ramai juga yang mengambil kesempatan dari kelonggaran ini untuk tidak melepaskan peluang membawa anak-anak ke restoran.

Terbaru, pelakon Nora Danish dilihat telah memuatnaik sebuah foto di Instagram bersama keluarganya sedang berada di sebuah restoran. Dalam gambar tersebut Nora menulis kapsyen;

“Makan malam bersama anak-anak lelaki ini sebelum sekolah bermula”- tulisnya.

Tak pasal-pasal, netizen telah mempertikaikan Nora Danish dine-in bersama anak.

“Budak-budak dah boleh bawa keluar ke?”- tulis seorang pengikut Instagram dengan nama akaun @nora97211

“biasa la vip..kita ni rakyat biasa buat macam ini terus kena saman”- tulis @byebyeaeriff

Nampaknya persoalan dan tuduhan yang ditimbulkan oleh netizen ini mendapat perhatian suami Nora, Nedim Sujak atau dikenali sebagai bos Ned. Tinjauan Murai di ruangan komen, Nedim membalas dengan kenyataan ini.

“@zeke8765 @byebyeaeriff Allah bagi otak untuk fikir & Bila KKM & MKN bagi announcement rajin lah membaca , Kalau malas baca jadi & bodoh , Jangan komen! Masuk ke website MKN & sila baca. Kanak-kanak bawah 17 harus di temani oleh ibu bapa. Sekian” tulis Nedim dengan menambah emoji ketawa.

Tak pasal-pasal dah kena ‘sound’ netizen-netizen ni. Rata-rata komen dari netizen lain bersetuju dengan kenyataan Nedim. Mereka berharap orang ramai yang membawa anak-anak ke restoran supaya dapat menjaga SOP dengan baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Malu”- Naim Daniel Sindir Golongan Anti Vaksin Yang Tak Sedar Diri?

Tular di media sosial di mana terdapat golongan anti vaksin, ingin menggunakan sijil digital milik golongan vaksinasi untuk kegunaan peribadi individu anti vaksin ini.

Ramai wargamaya termasuklah penyanyi Naim Daniel, berkongsi pandangan di laman Twitter mengenai isu hangat tersebut.

Dipetik dari laman Twitter Naim, penyanyi tersebut meluahkan golongan anti vaksin yang tidak mahu mengambil vaksin tetapi mahu menggunakan hak golongan yang lengkap vaksinasi adalah tidak individu yang tidak tahu malu.

“Anti vax, tapi nak hak macam orang yang ambil vaksin.

Tweet milik Naim Daniel itu menarik perhatian ramai wargamaya, dan rata-rata meluahkan rasa tidak puas hati terhadap golongan anti vaksin yang mahu menggunakan sijil digital golongan vaksinasi untuk kegunaan peribadi mereka.

“Tula, ingat tanggung sakit dan kesan sampingan lepas cucuk tu percuma ke? Tak sabar nak nikmati keistimewaannya”

“Hidup ni jangan belajar menipu ye tak?”

Kalau sijil digital milik golongan lengkap vaksinasi senang-senang digunapakai begini, pastinya sukar untuk peniaga mengenal pasti siapa pemilik sebenar sijil digital tersebut.


Harith Iskander Persoalkan ‘Billboard’ Gambar PM Di Yan Kedah. Memang Masuk Akal!

Baru-baru ini, Datuk Seri Ismail Sabri telah melakukan lawatan kerja rasmi pertamanya sebagai Perdana Menteri dengan meninjau dan menziarahi penduduk yang terjejas dalam tragedi kepala air di Yan, Kedah.

Menerusi Instagram, pelawak ini telah memuatnaik foto billboard PM di Yan, Kedah, dan mempersoalkan perasaannya jika beliau pergi ke kawasan yang dilanda bencana alam dan melihat wajahnya terpampang di billboard untuk “menyambutnya”.

“Saya tertanya-tanya bagaimana perasaan saya sekiranya saya pergi ke kawasan yang dilanda bencana alam dan melihat wajah saya terpampang di billboard untuk “menyambut saya”. (Ini di Yan, Kedah, sebuah daerah yang dilanda banjir dahsyat minggu lalu. Saya percaya terdapat sekurang-kurangnya 4 orang yang disahkan meninggal dunia.”Harith Iskander

A post shared by Harith Iskander™ (@harithiskander)

Harith Iskander turut menambah untuk menukar sistem dan minda yang membenarkan kejadian sebegini berlaku.

“Saya yakin 100% bahawa PM tidak ‘memintanya’. Tetapi kita perlu melihat budaya dan sistem yang mengakibatkan pembaziran dana awam ini. Kita perlu tukar sistem dan minda  yang membenarkan kejadian sebegini berlaku. It will take a whole cultural shift.

Dan hujah yang kata bahawa ‘eleh, bila ada gambar papan iklan Adun, awak tak cakap apa pun tidak tahan air. Billboard itu takl dibina waktu bencana alam.”-Harith Iskander

Tinjauan Murai di ruangan komen posting Harith Iskander mendapati rata-rata netizen bersetuju dengan apa yang dikatakan oleh pelawak terkenal itu. Malah, ada yang berpendapat bahawa wang yang digunakan sebagai “persediaan menyambut PM” itu seharusnya digunakan untuk membantu mangsa banjir.

“Setuju dengan anda. Budaya ini sepatutnya diubah. Wang itu sepatutnya digunakan untuk mangsa banjir.”-Netizen

“Setuju sangat, brother. Ni semua poyo!! Lebih dari sudu dari kuah. Cukup-cukup la sampai air banjir, terover pulak deme nih. Fokus oada hal yang lebih penting. Rakyat please..

“Banyak boleh jimat, jimat lah. Tak perlu sambut beria sangat..negara dah tenat. Duit Buat billboard tu boleh sedekah kat rakyat yang betul-betul memerlukan..”-Netizen

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bakal Bertunang? Foto Ben Affleck Mencari Cincin Pertunangan Ini Cetus Spekulasi

Dipetik dari laporan media antarabangsa, pelakon Hollywood, Ben Affleck dilihat sedang mencari cincin pertunangan di Century City, California. Dia sambil ditemani ibunya, Sam, dan anak lelaki, Samuel mencetuskan spekulasi bahawa beliau akan bertunang bersama Jennifer Lopez untuk kali kedua selepas pertunangan pertama mereka pada tahun 2002.

Ben Affleck dan Jennifer Lopez pernah bertunang pada tahun 2002, mula bertemu semula pada April tahun ini. Percintaan mereka berputik semula setelah perpisahan Jennifer Lopez dengan Alex Rodriguez selepas tersebar khabar angin bahawa dia telah curang terhadap Jennifer Lopez.


Bagai Pinang Dibelah Dua, 6 Selebriti Bollywood Pilih Lelaki Asing Sebagai Pasangan

Perbezaan budaya, agama, kaum ataupun usia bukanlah menjadi penghalang untuk selebriti Bollywood ini menyulam cinta dengan jejaka luar. Ada yang pilih untuk merahsiakan hubungan mereka, dan ada juga yang mempamerkannya.

Jom scroll dan tengok selebriti Bollywood manakah yang memilih jejaka luar sebagai pasangan hidup mereka.

Bertemu pertama kali di Santa Monica dan bercinta secara rahsia selama lima tahun, Preity Zinta mengejutkan ramai orang apabila membuat keputusan untuk berkahwin dengan jejaka pilihannya, Gene Goodenough. Majlis perkahwinan mereka dilakukan secara tertutup di Beverly Hills, California pada 2016.

Cinta pandang pertama membuatkan Celina mengambil keputusan untuk berkahwin dengan usahawan dan pengusaha hotel yang berasal dari Austria, Peter Haag. Pasangan ini bertunang pada 2010 dan berkahwin pada 2011. Mereka dikurniakan 2 pasang kembar lelaki iaitu Winston dan Viraaj serta Arthur dan Shamser. Tetapi Shamser meninggal dunia akibat penyakit jantung.

Ketika bercuti di Maldives, Shriya bertemu dengan suaminya, Andrei Koscheev yang berasal dari Rusia. Ketika itu Andrei tidak mengetahui Shriya merupakan seorang aktres. Setelah mengetahuinya, Andrei menonton kesemua filem Shriya dan membawanya bersiar-siar di St. Petersburg di mana Shriya pernah jalankan pengambaraan filem “Arjun”. Pasangan ini berkahwin dalam majlis tertutup di kediaman Shriya di Rajasthan, India pada Mac 2018.

Berkahwinan dengan pemain bola British, Benedict Taylor sejak 2012, tetapi ramai yang tidak tahu akan perkahwinan mereka sehinggalah baru-baru ini. Pasangan ini terpaksa menjalani hubungan jarak jauh memandangkan mereka mempunyai karier masing-masing. Setiap bulan mereka akan berjumpa sama ada Radhika ke United Kingdom atau Benedict ke India.

Sebelum berkahwin kali kedua dengan peguam New York, Ken Andino pada Oktober 2012, Sweta pernah mendirikan rumah tangga dengan aktor Amerika, Alexx O’Neil pada 2008. Perkahwinan pertamanya itu hanya bertahan selama 4 tahun. Kini Sweta dan Ken hidup bahagia dan dikurniakan seorang anak perempuan.

Memang menjadi tumpuan seluruh dunia apabila aktres ini menerima lamaran daripada penyanyi dan aktor terkenal, Nick Jonas. Pasangan ini mengadakan majlis perkahwinan yang gilang gemilang di Istana Umaid Bhawan, Jodhpur, India. Pasangan bahagia ini menolak perbezaan usia, agama dan budaya yang menjadi penghalang dalam hubungan mereka.

Jadi itulah selebriti wanita Bollywood yang berkahwin dengan jejaka luar. Perbezaan agama dan usia bukanlah menjadi penghalang jika hati sudah bertaut, setuju tak?


Tom Holland Respon Terhadap Bocornya Trailer Filem Spider-Man: No Way Home

Pelakon Tom Holland terus memberi respon terhadap dakwaan bocornya trailer filem Spider-Man: No Way Home.

Melalui muat naik di akaun Instagram Insta Story @tomholland2013, Tom Holland mengatakan, penonton seharusnya tidak bersedia untuk melihat treler tersebut.

Sony Pictures sendiri segera bergerak pantas untuk menutup bocirnya trailer Spider-Man: No Way Home di Twitter. Sejumlah muat naik yang turut serta berkongsi video di Twitter segera dihapus kerana melanggar hak cipta tontonan.

Tetapi malangnya, sebilangan peminat nampaknya menyaksikan aksi ketiga Tom Holland sebagai Spider-Man.

Dipetik dari Screen Rant, kebocoran dari trailer Spider-Man: No Way Home menampilkan adegan Doctor Strange sebagai Benedict Cumberbatch. Melihat sumber yang beredar, video itu mempunyai watermark dengan nama Wassila Lmouaci yang merupakan artis kesan visual untuk filem Thor: Ragnarok. Video yang bocor masih dalam kualiti rendah dan bahkan tidak mempunyai kesan CGI.

Spider-Man: No Way Home adalah salah satu filem yang paling dinantikan peminat Marvel Cinematic Universe. Selain menunjukkan musuh lamanya, filem ini juga diramalkan akan memainkan peranan penting dalam fasa keempat MCU. Spider-Man: No Way Home dijadualkan ke pawagam pada 17 Disember tahun ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kejap Je Manusia Nak Insaf Dan Takut COVID”- Linda Rafar

Memandangkan banyak sektor dalam Pelan Pemulihan Negara (PPN) Fasa 1 dibenarkan beroperasi semula, pelakon dan penyanyi, Linda Rafar meminta orang ramai untuk tidak bersikap pentingkan diri sendiri.

Menerusi story Instagramnya, Lina mendedahkan kini ramai individu mula keluar dari rumah untuk berjumpa dengan orang lain dan juga makan di restoran. Kongsinya lagi, terdapat juga beberapa individu yang mula tidak memakai topeng muka ketika keluar.

“Kejap je manusia nak insaf dan takut dengan covid ni. Now dah bersepah keluar jumpa orang, dine in, lepak dengan kawan-kawan tanpa mask. Mungkin diorang fikir covid ni main-main kot.”

Tambah pelakon dan penyanyi ini, dia mendedahkan tindakan sebegini boleh memberi kesan dan merisikokan keselamatan orang lain. Akuinya, beberapa pelanggaran Prosedur Operasi Standard (SOP) boleh menyebabkan kenaikan kes harian COVID-19.

“Orang macam kita yang stay at home dan work from home ni akan terkesan bila covid ni makin merebak dan kes masih tinggi.

Tolonglah jangan selfish sangat. Biarlah case turun baru fikir nak lepak, dine in atau pergi cuti”, luahnya.

Walaupun beberapa negeri dalam PPN Fasa 1 dibenarkan keluar dengan mengamalkan SOP yang ketat, Linda berharap orang ramai untuk tidak mementingkan diri. Malah dia juga berharap agar orang ramai dapat menunggu dan tidak tergopoh untuk keluar sehingga kes harian COVID-19 turun ke paras yang tidak membimbangkan.


Kaitkan Janna Nick Dengan Elisya Sandha? Ini Respon Sheila Rusly!

Setelah selesai sahaja selesai majlis perkahwinan anak kepada pelakon dan penerbit terkenal, Sheila Rusly yang berlangsung semalam (21 Ogos 2021), kini timbul berita kurang yang enak didengari apabila terdapat dakwaan pihak tidak bertanggungjawab yang menyatakan bahawa pelakon ini pernah recommend Janna nick sebagai calon isteri untuk anak lelakinya, Uzair Haqimy.

Menerusi Instagram, pelakon dan penerbit telah memuatnaik foto pihak yang tidak bertanggungjawab mendakwa Sheila Rusly mahu recommend Janna Nick sebagai calon isteri untuk anak lelakinya, Uzair Haqimy.

“Dulu Sheila Rusly nak rekemen Janna Nick untuk anak Sheila Rusly tapi Janna Nick tak nak so pilih Elisya Sandha ni.

Kepada perempuan di luar sana kalau mak atau mak angkat nak rekemen calon terima jela sebab itu jalan terbaik”

A post shared by Sheila Rusly (@sheilarusly_jspictures)

Sheila Rusly yang berang dengan tindakan pihak tidak bertanggungjawab itu memberi amaran bahawa beliau sanggup berdepan dengan pihak yang menyebarkan fitnah terhadapnya.

“Jangan sampai saya ambik tindakan undang-undang. Diam saya tak bermakna kami kalah.

Kepada mereka yang mencanang fitnah.. sila tunjukkan bukti. Saya sanggup berdepan.”-Sheila Rusly

Kita doakan yang baik-baik sahaja semoga perkahwinan Elisya Sandha dan Uzair Haqimy berkekalan sehingga ke akhir hayat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Makin Gila, Kejam!”- Rita Rudaini Ulas Isu Tentera Dibuang Kerja Kerana Tolak Vaksin

Gara-gara menolak suntikan vaksin COVID-19, Tentera Darat Malaysia (TDM) mengesahkan seorang anggotanya bakal diberhentikan dalam masa terdekat. Melihatkan isu yang tular ini, pelakon Rita Rudaini tidak terlepas daripada memberi responnya.

Dipetik daripada Kosmo, pembuangan seorang anggota berpangkat sarjan, Wan Ramli dari Batalion Ke-24 Rejimen Askar Melayu Diraja (RAMD) mengatakan dia mempunyai hak untuk menolak. Ini kerana perkara itu belum diwajibkan secara sepenuhnya pada petugas barisan hadapan.

Pelakon Rita Rudaini yang melihat berita yang tular itu menyifatkan perkara ini tidak patut dilakukan. Akuinya disebabkan oleh anggota terbabit menolak suntikan vaksin, ramai yang bertindak menjadi kejam dan memaksa beberapa pihak untuk menerimanya.

“Makin gila, makin kejam dan makin jauh sangat manusia-manusia ni. Moga Allah balas segalanya kepada mereka yang bertanggungjawab aniaya Sjn Wan Ramli dan mereka yang mengecam dan mengutuk beliau.

Jasa selama 19 tahun tidak dipandang”, tulisnya.

Tambahnya disebabkan oleh penolakan suntikan vaksin ini, banyak pihak menjadi lupa akan jasa dan khidmat anggota tentera terbabit pada negara. Dia juga berharap beberapa pihak yang bersikap tidak adil ini diberikan balasan.

Sekadar info tambahan, Wan Ramli Wan Seman yang berkhidmat selama 19 tahun dalam pasukan tentera dipecat daripada perkhidmatannya berkuat kuasa pada 26 Ogos 2021. Pada masa yang sama, anggota ini bakal kehilangan wang pencen yang layak diterimanya.


“Guna Tiket Nama ‘Allah’, Hidup Buat Macam Sifat Dajjal”- Naim Daniel Sindir Siapa Tu?

Penyanyi, Naim Daniel masih lagi mengulas mengenai isu tular sejak semalam iaitu golongan anti vaksin mahu menggunakan sijil digital milik golongan vaksinasi.

Naim menerusi Instagramnya mendedahkan golongan anti vaksin ini sering berselindung di sebalik agama.

Ada yang menggunakan Tuhan sebagai solusi untuk melakukan beberapa perkara yang menyalahi agama. Antaranya adalah menipu untuk menggunakan sijil digital golongan vaksinasi di beberapa tempat awam.

“Anti vaksin sibuk dengan fitnah dajjal akhir zaman tapi tak sedar diri sendiri dah cuba buat kerja-kerja jahat, guna tiket nama ‘Allah’ untuk bolehkan semua benda”, tulisnya.

Walaupun golongan anti vaksin ini sering tampil mengingatkan tentang fitnah akhir zaman dan sebagainya, Naim mendedahkan mereka ini secara tidak langsung sudah bertindak sebagai salah satu cirinya.

“Ironi, takut Dajjal tapi hidup macam sifat Dajjal; Menipu”, akui Naim.

Tak baik tau menipu untuk kepentingan diri sendiri dan bahayakan orang sekeliling!


“Duit Boleh Dicari”- Dr Say Shazril Anggap Tak Rugi Habis Puluh Ribu Ringgit Untuk Kos Isteri Bersalin

Baru-baru ini, personaliti TV, Dr Shazril Shaharuddin menyambut cahaya mata keduanya yang diberi nama Sefriel. Isterinya Azura Abas, selamat melahirkan bayi lelaki pada 18 Ogos yang lalu dengan seberat 3.5kg. Dalam pada itu, Shazril meluahkan rasa syukur ke hadrat Ilahi atas pemberian yang cukup istimewa ini.

Difahamkan, isteri Shazril bersalin di sebuah hospital terkemuka di Subang Jaya dan kos yang perlu dibayar bukan biasa-biasa ya. Menerusi sebuah posting yang dimuatnaik oleh Shazril di Instagramnya, beliau mendedahkan bil Hospital mencecah RM15k. Namun Shazril menjangkakan kosnya boleh mencecah RM25k kerana isterinya ditahan selama 6 hari 5 malam.

“Seperti yang dijanjikan, inilah dia bil hospital baby Sef. Masa bersalin Ace dulu untuk 4 hari 3 malam bil hospital was RM20k, jadi bila kami kena tahan 6 hari 5malam kali ni, saya menjangkakan yang bil akan jadi around RM25k but i was wrong. Lepas tolak discount, bil kali ni was RM15k. Yes ada discount kat SJMC.”-ujarnya.

Shazril yang juga dikenali dengan nama Dr. Say Shazril mengendalikan  rancangan ‘Tanya Doktor’ berkongsi alasan memilih hospital swasta berbanding kerajaan.

“Patut bersalin hospital kerajaan ke swasta?”. Jawapan saya UP TO YOU. Doktor-doktor di hospital kerjaan mahupun swasta sama sahaja ke-efficient-an mereka. Yg membezakan hanyalah keselesaan & kecepatan servis ITU SAHAJA. Wife kita bersalin bukan tiap-tiap bulan, jadi apa salahnya kita berikan keselesaan kepada mereka? Saya yang menemani dia pun terasa cukup selesa sepanjang 6 hari 5 malam tu. Sekali lagi saya ulang, DUIT BOLEH DICARI & NEVER UNDERESTIMATE REZEKI BABY.”- tegasnya.

Posting dari Shazril turut mendapat reaksi positif dari peminatnya di Instagram. Rata-rata mereka bersetuju jika ibu mengandung untuk bersalin di Hospital Swasta sekiranya berkemampuan. Malah ada yang berkongsi berpengalaman bersalin di hospital swasta akui menerima layanan yang mesra dan sangat selesa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Janna Nick Dikaitkan Dengan Perkahwinan Anak, Jinggo Nekad Saman Pengendali Kaki Komen!

Pengarah terkenal Azman Haji Yahya atau lebih dikenali sebagai Jinggo,55 nekad untuk meneruskan saman terhadap sebuah halaman (page) akaun Facebook yang dikenali sebagai ‘Kaki Komen’ selepas pengendalinya mendakwa isteri Jinggo yang juga penerbit dan pelakon, Sheila Rusly mahu menyatukan hubungan anaknya, Uzair Haqimy dengan Janna Nick namun tidak kesampaian apabila ditolak oleh pelakon itu lalu memilih Elisya Sandha sebagai menantu.

Menerusi laman Instagram Jinggo, dia berkata tindakan saman akan ditarik semula sekiranya pihak halaman tersebut mempunyai bukti mengenai dakwaan mereka.

“Bismillah, saman saya secara automatik akan gugur pada awak @kaki_komen_ kalau awak tunjukkan bukti dan sumber yang membenarkan kenyataan awak. Teringin raanya melihat wajah awak di mahkamah nanti. Jumpa nanti” tulis Jinggo

A post shared by Tok Sidang Jinggo (@jinggo_jspictures)

Dalam pada itu, menerusi carian Murai.my, pengendali halaman Facebook itu telah memuatnaik permohonan maaf secara terbuka pada Selasa.

“Kami selaku Admin Kaki Komen ingin memohon maaf secara terbuka atas kesilapan caption tentang Elisya Sandha Dan Sheila Rusly, Dengan ini ,kami ingin memohon maaf pada keluarga Jinggo Sheila Rusly dan keluarga Elisya dan mengakui kesilapan dan berjanji tidak akan mengulangi lagi juga pada sesiapa pun, saya mahu berkongsi kesedaran saya dengan rakan rakan blogger yang lain supaya pastikan sumber itu benar sebelum membuat posting kerana sesungguh dosa dan pahala.Syurga neraka itu benar” katanya dalam sebuah status

Sebelum ini, Murai.my melaporkan Shelia turut menyuarakan rasa tidak puas hati terhadap kenyataan yang ditulis akaun tersebut dan mencabar mereka untuk mengemukakan bukti atas apa yang diperkatakan.


Tauke Ucap Selamat Tinggal Pada Dunia Hiburan, Terkesan Difitnah Jadi Bapa Ayam

Pelawak popular, Tauke Jambu telah membuat keputusan nekad untuk berundur daripada industri hiburan serta merta berikutan perkara yang terjadi sebelum ini ternyata memberikan satu tamparan hebat buat dirinya.

Jelas Tauke atau nama sebenarnya Zamatul Amri Zakaria, dia tidak kisah sekiranya hanya dirinya sahaja yang dikecam namun dia berasa sedih apabila keluarganya turut menerima nasib yang sama.

“Saya kesal dengan apa yang terjadi. Jika saya seorang dikecam dan dihina, tidak mengapa. Namun, saya lebih sedih apabila ada yang turut mengheret anak-anak dan keluarga.

“Disebabkan itu, saya tekad dengan keputusan meninggalkan industri hiburan. Lebih baik, saya melakukan kerja lain daripada terus menjadi mangsa tohmahan dan cacian” katanya seperti dilaporkan Harian Metro

Mengenai perancangannya, Tauke berkata buat masa ini dia akan mengutamakan keluarga dan perniagaan yang diusahakannya secara kecil-kecilan.

“Banyak lagi yang boleh saya lakukan, rezeki Allah yang bagi dan ada di mana-mana saja. Jadi buat apa saya nak takut. Sekarang saya mahu mengutamakan keluarga dulu dan fokus pada perniagaan kecil-kecilan,” tambahnya

Dalam pada itu, Tauke turut meluahkan rasa syukur setelah pihak pihak polis mengesahkan dia bukanlah individu yang dikaitkan dengan isu pelawak menjadi ‘bapa ayam’ seperti yang tular sebelum ini.

“Syukur akhirnya kebenaran terjawab. Saya bukan bapa ayam seperti didakwa. Keluarga juga lega apabila mendapat tahu saya benar-benar tidak bersalah.

“Jadi, mana-mana pihak yang mengeluarkan kenyataan tidak betul sebelum ini harap dapat membersihkan nama saya. Walaupun sebelum ini saya sudah berterus terang, tetapi ramai tidak percaya. Takkan saya mahu mencanang kepada semua orang bahawa saya tidak salah dan tak mudah untuk saya melenyapkan fitnah yang menimpa saya ,” jelasnya

Menerusi sebuah kenyataan,pihak polis telah menyatakan seorang pelawak yang ditahan kerana disyaki terbabit dengan kes pemerdagangan manusia tidak akan didakwa di Mahkamah Majistret Kuala Pilah. Sebelum ini, tular di media sosial mengenai seorang pelawak berusia 40-an ditahan bagi membantu siasatan kegiatan pemerdagangan manusia bagi tujuan eksploitasi seks di sebuah hotel di Kuala Pilah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pemain Dram Rolling Stones, Charlie Watts Meninggal Dunia

Semalam (24 Ogos 2021), industri muzik rock antarabangsa berduka setelah dikejutkan dengan berita pemain dram kumpulan lagenda, Rolling Stones, Charlie Watts  telah meninggal dunia di usia 80 tahun.

Berita kematiannya turut dimuatnaik di laman Twitter kumpulannya, The Rolling Stones, yang menyatakan bahawa Charlie  telah meninggal dunia dengan tenang di samping keluarga.

— The Rolling Stones (@RollingStones) August 24, 2021

“Dengan khabar yang paling mendukacitakan, kami mengumumkan kematian kesayangan kami, Charlie Watts .

Beliau meninggal dunia dengan tenang di Hospital London awal hari ini disamping keluarganya.”- ciap Rolling Stones

Rakan-rakan selebriti seperti Elton John, Paul McCartney, Joan Jett turut memberikan penghormatan di atas kematian pemain dram kumpulan lagenda itu.

Paul on Charlie Watts ❤ pic.twitter.com/rn2elK6cFE

— Paul McCartney (@PaulMcCartney) August 24, 2021

“Sangat sedih mendengar berita mengenai Charlie Watts, pemain dram Stones meninggal dunia. Dia adalah lelaki yang baik, dan saya tahu dia sakit, tetapi saya tidak tahu dia sesakit ini. Takziah kepada Stones, ia menjadi tamparan hebat pada mereka kerana Charlie seorang yang rock. Pemain dram yang mantap. Saya sentiasa menyayangi awak Charlie. Takziah dan simpati kepada keluarganya.”- ujar Paul McCartney

A very sad day. Charlie Watts was the ultimate drummer. The most stylish of men, and such brilliant company. My deepest condolences to Shirley, Seraphina and Charlotte. And of course, The Rolling Stones.

@therollingstones #CharlieWatts #RIP pic.twitter.com/9rjSSgioZL

— Elton John (@eltonofficial) August 24, 2021

“Hari yang sangat menyedihkan. Charlie Watts adalah pemain dram utama. Takziah kepada Shirley, Seraphina dan Charlotte. Dan sudah tentu, The Rolling Stones.”-kongsi Elton John pula

Charlie Watts was the most elegant and dignified drummer in rock and roll. He played exactly what was needed – no more – no less. He is one of a kind. pic.twitter.com/aasPZ2fMYX

“Charlie Watts adalah pemain dram yang paling elegan dan bermartabat dalam rock and roll. Beliau memainkan apa yang diperlukan, tidak lebih-tidak kurang. Dia adalah satu-satunya begitu.”-tambah Joan Jett

Kebimbangan mengenai kesihatan Charlie muncul pada awal tahun ini apabila beliau mengumumkan bahawa tidak aka menyertai konsert jelajah No Filter di US untuk pulih dari prosedur perubatan yang tidak didedahkannya.

Untuk info,beliau menyertai kumpulan Rolling Stones pada awal tahun 1963 dan kekal bersama Mick Jagger dan Keith Richards sebagai ahli kumpulan yang paling lama bertahan dan paling penting dalam kumpulan Rolling Stones.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tunggu Surat Saman Ambe Ya” – PU Syed Beri Tempoh 24 Jam Kepada Netizen Untuk Mohon Maaf

Pendakwah bebas terkenal, Pencetus Ummah (PU) Syed memberi peringatan kepada seorang wanita untuk tampil memohon maaf kepadanya.

Peringatan itu dibuat Syed atau nama sebenarnya Syed Mohd Bakri Syed Ishak di laman Instagram yang berasa kesal selepas namanya dituduh berkaitan dengan isu seorang lagi pendakwah yang mempunyai nama sama dengannya, Da’i Syed.

Malah pada ruangan balas komen, terdapat seorang netizen turut menegur wanita itu untuk menyunting kembali nama  Syed kerana khuatir akan timbul fitnah. Susulan itu, Syed memberi tempoh selama 24 jam kepada wanita itu untuk menyunting namanya pada hantaran tersebut dan membuat permohonan maaf kepadanya.

“Asal ada bunyi ya!!..baik..tunggu surat saman ambe ya..ambe beri masa 24 jam untuk edit dan mohon maaf pada ambe..tolong tag budak pempuan ni.”tegas Syed

Menjengah ke ruangan komen, rakan-rakan industri yang lain turut terkejut dengan dakwaan berkenaan selain beranggapan ia satu lagi ujian buat Syed. Pelbagai komen telah dititipkan bersama oleh pengikut pendakwah itu di Instagram. Ada yang mengharapkan agar pendakwah ini meneruskan tindakan saman terhadap wanita itu sebagai pengajaran dan tidak kurang juga meminta Syed melupakan sahaja isu ini yang dianggap mereka sebagai salah faham.


Dituduh Cemar Imej Jalur Gemilang, Bunkface Titip Pesanan Khas Buat Netizen

Di laman Twitter ketika ini hangat memperkatakan mengenai ciapan yang dimuatnaik oleh akaun rasmi kumpulan Bunkface yang menyatakan semangat cinta akan tanah air beserta foto sebuah bendera yang mempunyai logo kumpulan itu.

Perjuangkan, Pertahankan, Tanah Airku. Satu Suara Laungkan, Merdeka! #KitaPunya pic.twitter.com/KePKnuq7gA

— Bunkface! (@bunkfaceband) August 24, 2021

Bagaimanapun ciapan tersebut telah dikecam oleh segelintir pengguna Twitter berikutan menyifatkan Bunkface telah mencemarkan imej bendera tersebut yang kononnya sama seperti rekaan Jalur Gemilang.

“Jangan jadi bodoh. Jalur Gemilang tak bersalah. Kau nak berjuang ke nak bergolek ke pegi mampos la. Tak payah libatkan panji negara ni”

” Boleh tahu apa yang bermain di kepala anda? Serius, apa yang bermain di kepala anda….dah tak famous pastu nk famous guna cara controversial huh” ujar mereka

Namun begitu, buat peminat setia Bunkface, mereka telah menjelaskan bahawa kumpulan itu sudah lama memakai bendera berkenaan sebagai identiti mereka. Malah warna yang tidak sama serta jalur yang tidak mencukupi seperti Jalur Gemilang menguatkan lagi bahawa Bunkface bukanlah mahu merosakkan imej kebanggaan rakyat Malaysia.

Malah, Bunkface turut membalas kembali dakwaan tersebut dengan menegaskan kepada netizen untuk tidak mempersoalkan mengenai semangat patriotisme mereka selain berkongsi pautan video muzik lagu tema Hari Kebangsaan 2018 berjudul Kita Punya Malaysia yang juga merupakan nyanyian mereka.

“Jangan awak berani persoalkan semangat patriotisme kami kepada negara kami” ciap Bunkface

Sekadar info,lagu Kita Punya Malaysia dendangan Bunkface telah dipilih sebagai lagu tema untuk meraikan sambutan Hari Kebangsaan negara ke-61 .Lagu tersebut dipilih daripada beberapa lagu penyanyi lain yang diterima berdasarkan ia mempunyai elemen ‘most catchy’ dan berlainan.


5 Selebriti Jelita Ini Rupanya Kahwin Dengan Individu Terkaya Korea

Berkecimpung dalam industri hiburan di Korea membuatkan ramai selebriti bertemu jodoh dalam industri yang sama, dan ada juga yang bertuah bertemu jodoh dengan golongan usahawan yang kaya-raya serta berstatus.

Ingin tahu selebriti mana yang bertuah berkahwin dengan jejaka terkaya di Korea, intip rahsianya di bawah!

Aktres jelita ini berkahwin dengan jejaka pilihan yang bukan calang-calang orangnya, dipetik dari IDN Times suami Han Chae Young berasal dari keluarga yang kaya-raya dan sanggup menghabiskan wang sebanyak 7 bilion won untuk melamar aktres ini.

Selebriti veteran jelita dengan pendapatan tinggi di Korea ini pula mengahwini Boo Jae Hoon yang merupakan pengasas bersama bagi syarikat ekuiti swasta, MBK Partners dan memiliki pendapatan triliun won.

Penyanyi jelita ini berkahwin dengan wakil presiden KakaoTalk yang kini menjawat jawatan CEO di syarikat tersebut, dan dikhabarkan suami Park Ji Yoon mampu meraih pendapatan sehingga 750 bilion won sememangnya individu kaya di Korea.

Aktres drama popular di Korea ini mengahwini seorang pengarah bank Amerika Syarikat, dikhabarkan suami aktres ini bukan orang biasa-biasa selain memiliki harta kekayaan yang banyak suami Jun Ji Hyun juga memiliki aset saham bernilai berbilion-bilion won.

Artis serba boleh ini seorang CEO yang memiliki rangkaian restoran yang banyak di Korea, dikhabarkan suami aktres ini mempunyai pendapatan lebih kurang 30 bilion won.

Bukan biasa-biasa suami yang dikahwini golongan selebriti Korea ini, kan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penyanyi Lagu Ayam Den Lapeh, Elly Kasim Meninggal Dunia

Industri hiburan Indonesia hari ini berduka apabila dikejutkan dengan berita kematian penyanyi lagenda lagu Minang, Elly Kasim yang telah meninggal dunia pada usia 76 tahun setelah berjuang melawan penyakit radang usus yang dialaminya.

Dipetik dari Kompas, khabar duka tersebut diumumkan oleh organisasi perantau Minang (Minang Diaspora Network Global).

“Inna lillahi wa inna ilaihi rajiun. Atas nama Keluarga Besar Minang Diaspora Network-Global turut berduka atas berpulangnya ke Rahmatullah Uni Elly Kasim Lagendaris Kebanggan Masyarakat Minang Sedunia.”- kata Presiden MDNG dalam sebuah kenyataan

Pihak MDNG berharap agar keluarga Allahyarhamah Elly Kasim diberi ketabahan.

“Semoga diampuni dosa-dosanya, diterima amal ibadahnya, diberi tempat yang mulia disisiNya dan semoga Keluarga Beliau diberi kesabaran, ketabahan dan keihlasan Aamiin YRA.”- tambah MDNG

Rakan selebriti tanah air seperti Nikita Willy dan Rizky Billar turut memberikan ucapan takziah terhadap Allahyarhamah menerusi Insta Stories.

“Inna lillahi wa inna ilaihi raji’un selamat jalan tante Elly Kasim, semoga Allah menempatkan beliau di tempat terbaik di sisi-Nya.”- tulis Nikita

“Innalillahi wainnailaihirajiun. Masih terkenang bagaimana begitu antusiasnya Almarhumah mengurus acara adat minang dalam tangkaian acara pernikahan saya.. Selamat jalan bunda, terima kasih sudah membantu proses acara saya sampai sukse. Al-Fatihah.”- kongsi Rizky pula

Untuk info, Elly merupakan seorang penyanyi yang sering membawakan lagu-lagu Minang dan mempunyai hampir 100 album solo. Beliau juga merupakan perancangan perkahwinan khusus adat Minang yang dikenali sebagai Elly Kasim Collection.

Selain menguruskan perkahwinan Nikita, beliau turut terlibat dalam pra perkahwinan Atta Halilintar dan Aurel Hermansyah, Majlis Bainai Lesti Kejora dan Rizky Bilar.

Sama-sama kita mendoakan agar rohnya dicucuri rahmat dan berada di kalangan orang-orang beriman..Al-Fatihah..


“Nampak Baby Bump”-Wawa Zainal Hamil Anak Keempat?

Putera sulung kepada pasangan pelakon Aeril Zafrel dan Wawa Zainal, iaitu Ahmad Fakhruddin Attar baru sahaja menyambut ulang tahun kelahiran yang kelapan pada 24 Ogos di kediaman mereka.

Menerusi posting di Instagram Aeril, pelakon ini menyatakan bahawa Attar adalah bukti pertama ikatan suci mulia mereka sewaktu pasangan ini diuji dengan pelbagai rintangan suatu ketika dahulu.

A post shared by AERIL ZAFREL (@aeril_zafrel)

“Attar..bukti pertama ikatan suci mulia ayah dan mama. Biarpun awalnya dihempas badai gelora tapi hikmahnya menjadi sumber kekuatan buat kami, yang semuanya menjadi ‘manis’ akhirnya! Kebahagiaan demi kebahagiaan datang mencurah..”- tulis Aeril

Namun, apa yang mencuri perhatian peminat adalah penampilan Wawa yang didakwa seakan sedang hamil anak keempat.

“@w4w4_zainal pregnant ye? macam nampak babybump je” tulis mereka

Bagaimanapun, sehingga kini masih tiada pengesahan atau makluman yang dilakukan oleh Aeril  atau Wawa berhubung dakwaan peminat berkenaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kontroversi #DengkiKe Di Gambar Raja Permaisuri Agong, Aktivis Dedah Kes NFA

Terkini aktivis, Fahmi Reza mendedahkan kes berhubung dakwaan menghina Raja Permaisuri Agong, Tunku Hajah Azizah Aminah Maimunah Iskandariah pada April lalu telah diklasifikasikan sebagai tiada tindakan lanjut (NFA).

Ujarnya sebelum ini dia ditahan oleh pihak polis kerana hantaran yang menggunakan gambar Tunku Azizah. Dia kemudiannya membuat kapsyen “This is dengki ke?” dan gambar Tunku Azizah sebagai gambar latar dalam aplikasi Spotify.

“Good news dari Bukit Aman! Ingat lagi 20 anggota polis datang tendang pintu rumah aku, tahan aku bawah Akta Hasutan dan lokap aku sebab karya satira #DengkiKe dengan gambar Permaisuri Agong bulan April lalu?”, tulisnya.

Menerusi Instagram, Fahmi mendedahkan pertemuannya dengan pihak polis semalam merupakan satu kemenangan kecil sebagai seorang rakyat. Jelasnya, pihak polis memberitahu kes dakwaan terhadapnya telah digugurkan kerana tiada tindakan lanjut.

“Pihak polis beritahu aku kertas siasatan dah dirujuk ke Pejabat Peguam Negara dan kes aku diklasifikasikan sebagai NFA! No Further Action! Tiada Tindakan Lanjut! Maknanya kes aku sudah digugurkan.

Satu kemenangan kecil untuk kebebasan bersuara, kebebasan berekspresi dan kebebasan bersatira!”, kongsi Fahmi.

Tambahnya lagi, karya-karyanya merupakan satu saluran untuk rakyat bersuara dan berekspresi dengan bebas. Malah dia juga meminta orang ramai untuk menghormati hak seorang rakyat.

“Lain kali jangan sibuk jadi kaki repot polis, dan hormati kebebasan rakyat untuk berekspresi”- Fahmi Reza.


Peniaga Terharu Ikan Laga Yang Dijual Duduk Dalam Pejabat Tun Mahathir

Tular di media sosial bila mana seorang pengguna Twitter berkongsi rasa teruja dan gembira kerana ikan laga yang dijual, berada di dalam pejabat mantan Perdana Menteri ketujuh Tun Mahathir Mohamad.

Dipetik dari laman Twitter yang dikenali sebagai Cheng @cheng_jiayung ini, penjual ikan laga ini seolah-olah tidak percaya ikan laga yang dijual berada dalam pejabat mantan Perdana Menteri itu.

“Wehh ikan laga saya ada peluang duduk dalam pejabat Tun Mahathir”

“Wehhhh ianya benar tangan Tun M pegang gambar saya”

Selain itu, pengguna Twitter ini juga berkongsi perbualan di WhatsApp bersama pelanggan yang membeli ikan laganya sebagai bukti.

Berdasarkan perbualan tersebut, Cheng pada awalnya tidak percaya bahawa Tun Mahathir ingin membeli ikan laganya tetapi setelah melihat alamat yang diberikan membuatkan Cheng sendiri terdiam.

“Anda tahu ke siapa mahu beli anda punya ikan?”

“Dia suruh sokong rakyat Malaysia yang berniaga di dalam keadaan yang susah”

“Nanti anda punya ikan duduk Tun M punya pejabat”

Penjual ikan laga ini meluahkan rasa terharu kerana mantan Perdana Menteri ini sudi menyokong dan membantu perniagaan kecil sepertinya.

“Terharu semoga Tun M panjang umur dan sihat gembira selalu”

Berikutan itu, ramai pengguna di laman Twitter terutamanya yang berniaga kecil-kecilan secara dalam talian juga meluahkan mahu mantan Perdana Menteri itu juga menyokong produk mereka juga.

“Kalau minta Tun M pakai skincare saya boleh tak? Saya baru mula nak berniaga ni”

“Review dari instafemes/artis ×. Review dari Tun M √”

Bertuah betul peniaga ikan laga ini dapat sokongan dari Tun Mahathir.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Ada Seorang Ibu Minta Bawa Bayinya Tapi…’-Penyanyi Afghanistan Ini Kongsi Pengalaman Lepaskan Diri dari Kuasa Taliban

Seorang penyanyi Afghanistan Aryana Sayeed berkongsi kisah dirinya dan tunangnya yang berjaya melarikan diri ketika Taiban menguasai negara mereka.

“Saya merasa seperti saya akan mati, dalam erti sebenarnya,” kata Aryana menggambarkan keadaan dia sana dan dimuat naik di Youtube, Selasa (24/8).

Dia memberikan gambaran sebenar tentang betapa huru-haranya lapangan terbang di Afghanistan ketika dia melarikan diri. Dia melihat ramai orang yang putus asa dan tidak berdaya untuk pergi.

Salah satu saat yang dia ingat adalah ketika seorang ibu meminta Aryana untuk membawa bayi bersamanya.

“Saya tidak dapat memisahkan bayi dari ibu, sebenarnya saya mahu mengambil bayi itu tetapi kemudian saya tidak dapat,” katanya.

Sejumlah tentera bertanya mengenai status bayi yang dibawanya, tetapi pada akhirnya Aryana tidak dibenarkan mengambil bayi tersebut.

“Maaf, Puan. Kami tidak dapat melakukan itu,” kata Aryana meniru percakapan salah seorang tentera yang menghalangnya membawa bayi.

Setelah berjaya mendapatkan penerbangan, Aryana Sayeed dan tunangnya kini berada di Los Angeles. Pada kesempatan yang sama mereka menjelaskan bagaimana keadaan di negara asal mereka sangat membimbangkan.

“Mereka (orang Afghanistan) dibiarkan tanpa makanan dan tempat tinggal, mereka sekarang hidup dalam ketakutan. Dan hati saya sakit.” Arya berkata.

Taliban ketika ini menguasai Afghanistan dan mengambil alih kawalan. Keadaan masih tidak kondusif


“Jangan Guna Porno Sebagai Rujukan”- Alicia Amin Bercakap Tentang Dara & Seks

Seperti yang kita tahu, pelakon dan model Alicia Amin sering berinteraksi dengan peminatnya di Instagram. Yang menarik perhatian Murai MY ketika membaca soal jawabnya adalah pandangannya berkaitan dengan seks dan dara. Jom baca perkongsian matang daripada Alicia di bawah.

Ketika ditanya mengenai dara, Alicia mendedahkan ‘dara’ ini adalah konstruk sosial. Iaitu sesuatu yang tidak wujud dalam realiti objektif tetapi akibat interaksi di antara manusia.

“Dara adalah konstruk sosial. Satu-satunya perkara yang perlu dilakukan oleh seks adalah persetujuan dan perlindungan mesti digunakan. Ini 2021, anda boleh Google mengenai pengalaman seksual yang sihat”, jelasnya.

Untuk pengetahuan kamu, dara ini boleh ‘hilang’ disebabkan oleh aktiviti harian dan juga perhubungan seksual. Menurut Alica, penggunaan perlindungan dan persetujuan dua pihak dalam perhubungan seksual sangat penting.

Akui model terkenal ini, dia menyarankan orang ramai untuk mengelak daripada gunakan pornografi sebagai rujukan dalam perhubungan seksual. Ujarnya, setiap individu perlu bersedia dan setuju untuk melakukannya tanpa dipaksa oleh sesiapa.

“Jangan gunakan pornografi sebagai rujukan. Normal bagi remaja untuk mempunyai hormon yang ‘mengamuk’ dan ingin tahu tetapi pastikan itu yang anda mahukan dan bukan orang lain yang menekan anda.

Anda harus berasa selamat untuk mengatakan bahawa anda sudah bersedia atau tidak sebagai permulaan kepada seks”, kongsi Alicia.

Alicia juga berkongsi bahawa perhubungan seksual ini bukanlah tiket percintaan. Malah ianya adalah salah satu kepercayaan dan memerlukan perbincangan yang serius tentangnya.

“Seks bukan cinta. Jadi jangan melakukannya hanya kerana seseorang ‘berjanji akan mencintaimu’ selepas itu. Jika anda tidak dapat melakukan perbincangan serius mengenai seks, anda tidak boleh melakukannya.”- Alicia Amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tanya Bapa Pasal Seks Di Usia 9 Tahun, Ini Pengalaman Alicia Amin Kongsikan Kepada Peminat

Tular baru ini di Instagram milik model antarabangsa Alicia Amin yang ditanya wargamaya, mengenai ilmu pendidikan seks.

Dipetik dari hantaran yang dikongsikan Alicia Amin akaun Instagramnya hari ini, model jelita ini ditanya oleh pengikutnya sama ada ibubapa model ini mengajar pendidikan seks secara terbuka dan santai.

“Adakah ibu/bapa anda mengajar anda tentang pendidikan seks secara santai bersemuka?”

Menjawab pertanyaan wargamaya tersebut, Alicia berkongsi pengalaman sewaktu berusia 9 tahun dan bertanya kepada bapanya apakah itu seks dan Alicia menyatakan bapanya akan terangkan apabila dirinya dewasa kelak.

“Jadi sebenarnya semasa usia saya 9 tahun, saya bertanya kepada bapa saya “Apa itu seks” sebab saya melihat babak romantik di sebuah filem atau sesuatu saya tidak tahu.

Dan dia tanya saya “Apa kamu fikir mengenainya”

Jadi saya kata “Lelaki dewasa dan wanita dewasa bercium bogel”

Dan bapa saya kata “Hm okay itu sudah mencukupi buat masa sekarang. Ayah akan jelaskan bila kamu dewasa”

Tapi bapa saya seorang doktor, jadi secara tidak langsung saya mendapat penjelasan saintifik apabila saya datang bulan”

Menarik cara bapa Alicia Amin beri pendidikan seks secara saintifik.


“Saya Tidak Akan Halalkan Dunia Akhirat”- Amy Search Tuju Pada Siapa Tu?

Jarang melihat penyanyi rock, Amy Search atau nama sebenar Suhaimi Abdul Rahman ‘marah’ di media sosial. Murai MY sebentar tadi ternampak Amy memuat naik hantaran yang menyatakan ketidakpuasan hati tentang karyanya.

Di story Instagram, Amy mendedahkan ada beberapa pihak dan individu telah menggunakan karyanya untuk kepentingan diri sendiri. Malah dia juga berkata mereka ini tidak meminta keizinannya dan menyalahgunakan karya-karya seninya.

“Saya tidak akan halalkan dunia akhirat kepada mereka yang merompak hasil seni suara saya”, tulisnya.

Tegas pelatun lagu Isabella ini, dia tidak mahu menghalalkan dan redha dengan mereka yang menyalahgunakan karya seninya serta tidak meminta izin kepadanya. Tambahnya lagi, dia meminta mereka ini untuk hentikan perkara tersebut dan mencari rezeki dengan cara yang betul.

“Amalkan surah Al-Waqiah. Carilah rezeki yang halal. Bukan dengan merompak hasil kerja orang lain”, dedah Amy Search.

Tak mudah tau nak rakam dan hasilkan sebuah lagu. Jadi hormat dan minta izin pada pemiliknya terlebih dahulu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Faezah Elai Jelas Bengkak Di Mata Bukan Sebab Alahan Vaksin

Kecoh di media sosial mengenai gambar mata bengkak pelakon Faezah Elai mendapat perhatian orang ramai, kerana menyangkakan bengkak di mata aktres tersebut gara-gara alahan disuntik vaksin.

Dipetik dari akaun Instagram pelakon jelita ini, Faezah menjelaskan bahawa bengkak di kawasan matanya itu bukanlah disebabkan alahan dari vaksin seperti yang disangka orang ramai tetapi disebabkan ubat paracetamol.

“Tuan-tuan dan puan-puan, post saya yang sebelum ini tentang mata bengkak saya disebabkan alahan terhadap paracetamol. BUKAN VAKSIN!!”

Pelakon ini juga menjelaskan bahawa dirinya sudah lengkap divaksin lebih kurang sebulan yang lalu, malah Faezah juga berkongsi yang dirinya tidak menunjukan sebarang kesan samping selepas dicucuk vaksin.

“Saya dapat kedua-dua dos vaksin saya lebih kurang sebulan yang lalu tanpa sebarang kesan sampingan. Siap metekedarah durian lepas cucuk (jangan cuba ini) alhamdulillah elok.

Mata bengkak ni baru dalam 2 minggu sebab makan paracetamol..”

Melihat hantaran gambar mata bengkak Faezah Elai pada tiga hari lalu ini membuatkan ramai yang salah faham dan berasa takut terhadap vaksin, kini pelakon ini telah menjelaskan hal sebenar dan meminta agar orang ramai tidak putar belit apa yang dikatakan.

Mungkin orang ramai keliru dengan kandungan hantaran pelakon ini dan menyebabkan salah faham berlaku, macam-macam sekarang ni.


Buat Hal Lagi? Bekas Miss Universe Malaysia 2017 Enggan Pakai ‘Facemask’

Nama bekas ratu cantik Miss Universe Malaysia 2017, Samantha Katie James kembali hangat diperkatakan di media sosial sejak beberapa hari yang lalu.

Ia berikutan sebuah hantaran Samantha baru-baru ini telah mencetuskan kecaman orang ramai berikutan tindakannya enggan memakai topeng pelitup muka (facemask) dan bangga untuk berbuat demikian di khalayak ramai. Menyifatkan topeng tersebut seperti sebuah lampin, Samantha berkata dia sama sekali tidak akan memakainya melainkan pada keadaan tertentu termasuklah ingin menyembunyikan identitinya.

“Saya tidak akan sesekali memakai lampin(topeng pelitup muka) itu pada muka saya dan sudah tentu saya hanya akan memakainya untuk menyamar atau ketika berada di sekeliling orang yang menjengkelkan” tulisnya

Dalam pada itu, Samantha turut berbangga apabila dia dan rakannya menjadi perhatian ketika berbuat demikian di sekeliling orang ramai yang memakai topeng pelitup muka. Malah, dia juga berasa sedemikian apabila tindakannya itu berjaya meyakinkan orang lain untuk turut membuang pelitup muka mereka.

“Saya nampak seorang lelaki berjalan di hadapan saya dan membuka topeng pelitup muka lalu merosakkannya dengan tangan. Itulah lelaki sejati. Saya sayang awak tidak kira siapa pun awak, tindakan itu mengiurkan,saya tertarik!”  dedah Samantha

Di media sosial, rata-rata meluahkan rasa kesal serta mengecam tindakannya yang dilihat melanggar Prosedur Operasi Standard (SOP) di tempat umum. Terdahulu,Murai.my melaporkan Samantha pernah dikritik ramai kerana meluahkan pendapat yang berbaur perkauman ketika protes #BlackLivesMatter berlangsung.


Nur Sajat Sedih Kedai Emas Dipecah Masuk

Usahawan sensasi, Nur Sajat meluahkan rasa sedih apabila kedai emas miliknya telah dipecah masuk baru-baru ini. Tidak menyatakan secara terperinci mengenai kejadian tersebut, Sajat atau nama sebenarnya Muhammad Sajjad Kamaruz Zaman tidak menyangka ia akan berlaku pada kedainya sendiri.

Dalam hantaran di laman Instagram, difahamkan ketika itu pekerja nya baru sahaja ingin membersihkan kedai tersebut sebelum kelihatan serpihan kaca bertaburan di atas lantai akibat kesan pecah masuk. Meletakkan tanda pagar #semangathilang, Sajat bagaimanapun mendoakan agar Allah SWT mengampunkan dosa pelaku itu. Menerusi carian Murai.my terkini mendapati Sajat telah pun memadam hantaran tersebut.

“Sampai hati. Baru nak bersihkan kedai, tiba-tiba macam ini jadi..Memang time PKP ini banyak yang orang terdesak. Semoga Allah mengampunkan apa yang berlaku pada si pelaku itu” tulis Sajat

Pada Selasa lalu (24 Ogos 2021), Sajat menafikan bahawa dirinya adalah pelarian seperti yang dianggap oleh sesetengah netizen. Menerusi sebuah video berdurasi satu minit di laman Facebook nya, Sajat berkata dia masih enggan untuk pergi ke Jabatan Agama Islam (JAIS) selepas waran tangkap kepadanya dikeluarkan Mahkamah Tinggi Syariah. Tambahnya lagi, kisah mengenai dirinya disensasikan hanya kerana dia berstatus seorang selebriti.

“Pasal apa aku nak kena jadi pelarian? Sebab kes JAIS ke?

“Aku ini bukannya bunuh anak orang ke, apa ke..pasal kes JAIS je.

“Pernah tangkap basah juga kan? pernah pergi JAIS kan? Aku tak nak pergi JAIS”

“Tak payah asyik nak mempersoalkan kenapa JAIS kejar, minta tolong polis tangkapkan lah. Pasal kes tak nak pergi JAIS sahaja. Sebab aku ni retis (artis), pasal itu benda ini jadi kecoh,” katanya.

Untuk rekod, Mahkamah Tinggi Syariah Shah Alam telah mengeluarkan waran tangkap terhadap Sajat kerana gagal menghadirkan diri pada sebutan semula kesnya tanpa sebarang sebab. Susulan itu, Sajat sehingga hari ini dikatakan telah bersembunyi di sebuah lokasi kerana enggan memberikan kerjasama terhadap kesnya berpakaian menyerupai wanita sehingga menyebabkan Agama Islam dipandang hina dalam majlis bacaan Yassin dan solat hajat.Kesalahan itu dilakukan di Nursajat Beauticion, Seksyen 16 di sini pukul 7.30 malam pada 23 Februari lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Okay Saja” – Syafiq Farhain Tiada Masalah Dengan Keluarga Tiri

Penyanyi Syafiq Farhain mendedahkan tiada masalah mengenai hubungannya bersama ibu tiri, Julia Bachok dan keluarga sehingga ke hari ini.

Menurut Syafiq atau nama sebenarnya, Nursyafiq Farhain AM Salim,27 pada awal pemergian bapanya yang juga penyanyi lagenda, Allahyarham Saleem mereka mempunyai sedikit krisis namun segalanya telah diselesaikan. Malah, hubungannya bersama adik-beradik tiri yang lain juga baik-baik sahaja biarpun jarang berhubung.

“Selepas pemergian arwah (Saleem), adalah juga krisis keluarga itu sikit-sikit. Seingat saya minggu pertama selepas arwah meninggal dunia. Saya pun tak ambil peduli sangat.

“Saya anggap habis situ, situlah. Setakat ini, Alhamdulillah tiada masalah dan okey-okey sahaja. Tiada gangguan. Saya pun tak suka stres dengan masalah-masalah ini,” dedahnya

Syafiq berkata demikian ketika ditemui Murai.my di sidang media secara virtual Mobile Legend : Anonymoz Merdeka Challenge 2021 yang diadakan pada petang Isnin.

Dalam sidang media itu, Syafiq turut akui bahawa hatinya sudah dimiliki oleh seorang gadis selepas diasak pelbagai pertanyaan mengenai perkara tersebut. Bagaimanapun, menurut Syafiq dia lebih selesa untuk tidak mendedahkan lebih lanjut mengenai kisah peribadi berbanding kerjayanya.

“Bukanlah hendak berahsia. Kalau orang tanya sama ada saya ada teman wanita, saya jawab iya, ada. Tetapi saya tidak suka berkongsi lebih lanjut.

“Dia wanita biasa saja. Bukan artis, bukan juga pegawai bomba seangkatan dengan saya. Itulah saya cakap, tipulah kalau saya ini tak ada teman wanita sudah tua kerepot macam ini, mestilah ada,” katanya lagi

Mengenai pembabitannya dalam Mobile Legend: Anonymoz Merdeka Challenge yang bakal diadakan pada 29 sehingga 31 Ogos ini, Syafiq bakal menghiburkan para peserta yang terlibat secara atas talian dengan lagu-lagu patrotik. Selain Syafiq, penyanyi Harry Khalifah atau juga dikenali sebagai Apak turut terbabit dalam program itu .


Kanye West Tawarkan Vaksin COVID-19 Pada Peminat Yang Hadir Konsert “Donda”

Umum mengetahui bahawa peminat Kanye West tidak perlu menunjukkan bukti vaksinasi atau keputusan negatif untuk hadir ke konsert beliau, Donda di Chicago pada Khamis.

Menurut New York Post,  lebih 1,500 dos Johnson & Johnson dan vaksin Pfizer yang diluluskan oleh FDA akan diberikan kepada peminat di stadium bola sepak, lokasi acara ini akan diadakan.

Ini bukanlah kali pertama rapper berusia 44 tahun ini menawarkan vaksin Covid-19 dalam acaranya. Pada 6 Ogos lalu, Kanye  yang turut menayangkan secara langsung konsert  yang dinantikan oleh ribuan peminat di Stadium Mercedes-Benz di Atlanta untuk kali kedua, turut berpeluang menerima vaksin COVID-19. Walaubagaimanapun, hanya segelintir daripada 40,000 peminat sahaja yang terpilih untuk mendapatkan vaksin berkenaan.

Dengan kehadiran yang lebih sedikit pada pusingan ini, Soldier Field telah menghadkan kapasitinya kepada 38,000 orang daripada 63,000 orang biasa. Adakah semua orang berpeluang akan mendapatkan suntikan vaksin tersebut?


10 Idol Kpop Debut Pada Usia Tua, Umur Bukan Penghalang Jadi Artis!

Untuk debut sebagai idol di Korea sangat sukar, apatah lagi persaingan yang sangat sengit diantara pelatih begitu tinggi.

Meskipun begitu dek kerana ingin mengejar cita-cita laluan yang sukar sanggup ditempuhi, dan apabila berjaya debut usia selebriti ini boleh diklasifikasikan sebagai artis tua di Korea tapi bagi mereka usia bukan penghalang untuk menempa nama dalam industri hiburan.

Ingin tahu siapakah idol Korea yang debut pada usia tua, jom intip di bawah.

Bukan senang nak debut sebagai artis Korea betul tak!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gelar Penerima Vaksin ‘Lembu’, PU Syed Mohon Polis Ziarah Suhaimi Saad

Pendakwah bebas terkenal Pencetus Ummah (PU) Syed memohon kepada Polis untuk menziarahi penyanyi Suhaimi Saad yang menggelarkan individu yang menerima vaksin sebagai “lembu”.

Menerusi laman Instagram, pendakwah bebas ini memuat naik tangkap layar sebuah artikel mengenai Suhaimi  yang memberi pendapat mengenai guru-guru di Johor yang telah menolak vaksin seperti dilaporkan media.

“Mohon @pdrmsia_official ziarah beliau..jauh sangat dah ni..jika kurang sihat, dapatkan segera rawatan..jika taknak vaksin jangan dilembukan orang yang menerima vaksin.. hiduplah dalam dunia kamu yang penuh kesenian itu.”- tulis PU Syed

A post shared by SYED MOHD BAKRI BENYAHYA™ (@pencetusummah_syed)

Sebelum ini,Murai.my melaporkan Suhaimi menerima kecaman ramai setelah memberitahu bahawa dia berbangga dengan 779 guru di Johor yang menolak vaksin.

“Aku respek 779 cikgu Johor tu. Moga Allah bantu dan permudahkan urusan diorang. Cikgu bukan orang bodoh macam kebanyakan netizen lembu.”- kongsi Suhaimi


Ramai Yang Cemburu Lihat Rumah Adam Levine, Cantik Dan Luas Gila!

Vokalis kumpulan Maroon 5, Adam Levine dan isterinya, Behati Prinsloo menggambarkan rumah mereka sebagai ‘magik’! Rumah ladang yang dibeli oleh pasangan ini daripada Ben Affleck dan Jennifer Garner telah dirancang dan dibina oleh Cliff May pada akhir 1930-an.

Jom lihat rumah Adam dan Behati, sumpah cantik gila!

Di ruang makan, pasangan ini menggunakan kerusi khas dari keluli dan oak. Manakala meja makan Clements diperbuat daripada walnut. Mereka juga menggunakan lukisan dinding daripada Richard Prince.

Ruang membaca pula dilengkapi dengan sepasang kerusi yang sangat selesa. Dalam ruang ini juga, pasangan ini meletakkan sebuah bar yang dihiasi dengan pasu dan lukisan.

Bagi ruang tamu perapian, Adam menggunakan cat berwarna putih dan beberapa kerusi santai serta karya seni Mary Corse yang menaikkan lagi seri ruang tersebut.

Manakala di ruang tamu utama Adam kelihatan sangat estetik. Dipadankan pula dengan lampu berdiri dan lukisan. Memang marvellous!

Bilik tidur pasangan ini menggunakan cermin yang besar bagi memberikan ilusi ruang yang luar. Jika buka sahaja pintunya, kamu boleh lari ke halaman luar terus tau.

Yang paling best, ada ruang khas untuk simpan pakaian dan kasut Adam. Bagi ruang Behati pula, kesemua kasut, pakaian dan aksesori disusun dengan kemas.

Ruang kerja Adam dilengkapi dengan meja, kerusi dan permaidani gaya vintaj. Dia juga menutup sebahagian besar dinding dengan lukisan dan juga gitar milik frontman Maroon 5.

Dapur dilengkapi dengan perabot kayu moden, peti sejuk, ketuhar dinding dan mesin cuci pinggan mangkuk. Sama seperti di ruang membaca, kerusi dapur Adam juga kelihatan selesa.

Bilik mandi utama rumah ini seperti hotel bintang dengan permaidani dan perabot mewah. Pasangan ini juga mempunyai bilik mandi marmar dengan tab mandi.

Adam juga mempunyai ruang screening yang dilengkapi dengan skrin besar dan beberapa karya seni di setiap sudut. Sofa yang selesa memenuhi ruang yang disediakan untuk berhibur.

Rumah pasangan ini dilengkapi dengan kolam renang di luar. Terdapat beberapa kerusi santai di bawah pokok zaitun di tepi kolam.

Ruang santai yang tenggelam di luar ruang membaca ini direka oleh arkitek Mark Rios.

Dan akhir sekali halaman luar rumah Adam, sejuk mata tengok pokok yang hijau dan langit yang membiru.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Warner Music Malaysia Jawab Dakwaan Amir Hasan Songlap Duit Andi Bernadee

Susulan mengenai kes penyanyi Andi Bernadee mendakwa bahawa dirinya telah dianayai oleh rakan baik sehingga membabitkan kerugian puluhan ribu ringgit, pihak pengurusan Andi, Warner Music Malaysia menafikan bahawa penyanyi Amir Hasan merupakan individu yang dimaksudkan oleh Andi.

Menerusi sebuah kenyataan yang dikirimkan kepada pihak Murai.my sebentar tadi, Warner yang juga label pengurusan Amir telah menyatakan bahawa pelantun iShy itu sama sekali tidak terlibat dalam kes Andi.

“Kami di Warner Music Malaysia sebagai label pengurusan kepada penyanyi Andi Bernadee dan juga Amir Hasan ingin menyatakan bahawa Amir Hasan tidak terlibat secara langsung mahupun tidak langsung dalam kes ‘Songlap Duit’ yang telah dilaporkan oleh Andi Bernadee semalam” jelas kenyataan tersebut

Difahamkan, tuduhan tersebut bermula apabila seorang pengguna di laman TikTok telah menuduh Amir sebagai individu yang telah mencuri duit Andi. Susulan itu, akaun Instagram Amir mula dibanjiri dengan komen kecaman daripada netizen.

“Kes tuduhan terhadap Amir Hasan ini mula tular di TikTok apabila seorang pengguna TikTok telah menuduh Amir Hasan sebagai rakan yang telah ‘mencuri’ duit Andi dan akaun Instagram Amir (LINK) telah di serang oleh sebilangan netizen yang tidak bertanggungjawab.

“Dengan kenyataan ini, kami ingin menafikan penglibatan Amir Hasan terhadap kes ini seperti yang telah dituduh oleh sebilangan netizen” tambah Warner

Pada Rabu, media melaporkan Andi atau nama sebenarnya Andi Azrul Andi Mapangile, 29 telah membuat laporan polis terhadap teman rapatnya atas dakwaan melakukan fitnah dan pecah amanah membabitkan kerugian hampir RM70,000.

“Tidak disangka, insan yang saya percaya dan bawa ke dalam industri seni, malah pernah mengerjakan umrah bersama, sanggup kacau periuk nasi, memalukan dan memfitnah saya kepada syarikat produksi.

“Wang itu hasil titik peluh untuk dua tugasan sepanjang tahun ini. Saya tidak merasa langsung bayaran itu,” katanya kepada kepada media

Dalam pada itu, menerusi sebuah hantaran di laman Insta-story nya, Andi turut menjelaskan bahawa segala perihal mengenai kerjaya dirinya hanya perlu berurusan dengan pengurus, Nasir Deraman dan Warner Music Malaysia selaku label pengurusan.


Isteri Pelakon Kerdil, Badrol Shah Meninggal Dunia Akibat COVID-19

Isteri kepada pelakon kerdil Badrol Shah atau juga dikenali sebagai Bard Kerdil , Farah Sheila Mazlan disahkan meninggal dunia selepas 23 hari ditidurkan akibat Covid-19.

A post shared by bard kerdil (@badrolshahmanan)

Melalui instagram, pelakon ini memuatnaik posting memberitahu bahawa isterinya telah menghembuskan nafas terakhir pada pukul 8.15 pagi tadi di Hospital Kuala Lumpur setelah 45 hari bertarung nyawa .

“Isteri saya baru sahaja menghembuskan nafas terakhir sebentar tadi jam 8.15 pagi di Hospital Kuala Lumpur..Setelah 45 hari bertarung dengan Covid.”- tulis Badrol

Pada 11 Ogos lalu, media melaporkan Bard akui trauma dan keliru dengan tindakan pihak hospital berikutan memaklumkan isterinya telah meninggal dunia. Bagaimanapun pada sebelah malam seorang doktor lain pula menghubungi Bard dan memaklumkan isterinya sedang nazak dan belum meninggal dunia.

Sekadar info,Farah yang juga seorang guru agama di Sekolah Rendah Agama Lembah Keramat sebelum ini telah dikomakan di Unit Rawatan Rapi (ICU) Hospital Kuala Lumpur.Bard sekeluarga termasuk empat anak-anaknya sebelum ini turut disahkan positif Covid-19 namun selesai menjalani kuarantin di rumah mereka pada 1 Ogos lalu.

Sama-sama kita doakan agar roh isterinya dicucuri rahmat dan berada di kalangan orang-orang beriman. Salam takziah dari kami di Murai.my.Al-Fatihah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dikta Akui Tertekan Jadi Vokalis Kumpulan Yovie & Nuno, Ini Kisahnya!

Penyanyi Indonesia, Pradikta Wicaksono atau dikenali sebagai Dikta tidak menyangka kerana terpilih sebagai vokalis kepada kumpulan Yovie & Nuno kerana sebelum ini beliau mengikuti ujibakat untuk menjadi gitaris kepada kumpulan tersebut.

Melalui temubualnya bersama TonightShowNet, beliau akui rasa tertekan menjadi vokalis kepada kumpulan itu kerana tidak boleh menyanyi dan lebih menyukai instrumen muzik.

“Apabila saya diterima di Yovie & Nuno, saya tertekan sebenarnya. Saya tak boleh menyanyi, kenapa nyanyi? Saya lebih suka instrumen dan tak suka yang terlalu kelihatan.”- ujar Dikta

Walaubagaiamnapun, setelah dinasihati oleh bapanya, penyanyi berusia 35 tahun ini berusaha keras untuk menjadi vokalis kepada Yovie & Nuno.

“Kemudian tiba-tiba bapa saya cakap, ‘Lu main aman mulu, ayuh dong cobain’. Akhirnya menyanyi sama Mas Yovie.”- tambahnya


Betul Ke? DS Vida Jawab Dakwaan Bakal Berkahwin Dengan Iqbal

Ramai yang gembira dan mendoakan Ahmad Iqbal Zulkefli iaitu bekas pembantu peribadi kepada jutawan kosmetik, Datuk Seri (DS) Vida. Bukan apa, dengar ura-ura mahu berkahwin, betul ke?

Menerusi perkongsian di Instagram, Iqbal atau mesra dipanggil Iba telah memuat naik video klip pendek perbualan di antara DS Vida dan Dato Seri (DS) Aliff Syukri. Perbualan tersebut mendedahkan Iba bakal menamatkan zaman bujangnya tidak lama lagi.

“Mana Iqbal? Dengar cerita nak kahwin. DS kahwin dengan Iqbal lah”, cakap DS Aliff.

Dalam perbualan tersebut, DS Aliff mendedahkan dia mahukan Iba dan DS Vida berkahwin. Tidak mahu mengambil serius akan hal tersebut, ini respon DS Vida;

“Tak adalah. Kita kena cari orang yang sama dengan kita, separuh abad ini”, balas DS Vida.

Tambah DS Aliff tidak salah untuk memilih dan menerima Iba sebagai calon suaminya. Ujarnya walaupun Iba lebih muda daripada DS Vida, tidak bermakna Iba tidak matang dalam kehidupannya.

“Pucuk muda lagi muda kan DS. Yang muda tak semestinya tak matang, yang tua tak semestinya matang”, seloroh DS Aliff.

A post shared by Ahmad Iqbal Zulkefli (@ahmadiqbalzulkefli)

Manakala Iba pula menjelaskan DS Aliff suka bergurau dan sering bertanyakan soalan sebegitu jika bertemu atau berbual dengan DS Vida.


Sultan Johor Titah TMJ Cari Azman Naim, Penyanyi Parodi Lagu ‘My Sejahtera Way’?

Siapa sangka, dengan hobi membuat parodi lagu tentang isu semasa, lelaki ini mendapat perhatian Sultan Johor. Lelaki dengan nama @azmannaim44mantra atau nama sebenar Azman Naim ini dahulu yang pernah viral dengan lagu raya PKP dan sekaligus dia dikenali dikalangan warganet.

Kini dia muncul lagu terbaru berjudul ‘My Sejahtera Way’ yang diambil dari lagu sebenar berjudul My Way nyanyian Frank Sinatra. Manariknya, dia membuat parodi lagu dengan lirik yang dikaitkan dengan situasi sekarang.

A post shared by AZMAN NAIM 44 MANTRA (@azmannaim44mantra)

Bukan sahaja warganet berkongsi video parodinya, malah Tunku Mahkota Johor (TMJ) turut berkongsi sedutan video parodinya di laman instagram rasminya. TMJ menulis;

“First Class, Legend”- tulisnya di IG Story.

Dalam pada itu, di IG story yang berbeza, TMJ berkata Sultan Johor turut menitahkan untuk mencari Azman.

“Siapa kenal dia dan di mana saya boleh cari dia ni? DYMM Tuanku titah saya cari dia. First Class. Legend”- ujarnya

Azman yang sedar dirinya sedang dicari Sultan Ibrahim turut memberi maklumbalas terhadap posting TMJ.

“MENJUNJUNG KASIH Sultan Ibrahim Sultan Iskandar & HRH Crown Prince of Johor “- balasnya di Facebook

Apa-apa pun, kami di Murai mengucapkan syabas kepada Azman kerana sedikit sebanyak ia dapat membantu mengurangkan tekanan kita semua. Kita doakan semua dapat segera menerima dua dos vaksin tak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Adik Aming Meninggal Dunia, Ibu Dedah Pesanan Terakhir Arwah Yang Cukup Menyentuh Hati

Allah lebih menyayangi anak kecil  bernama Muhammad Aming Salleh Abdullah atau lebih dikenali sebagai Aming. Adik Aming pernah telah menghembuskan nafas terakhir di kediamannya di Tawau pada awal pagi Khamis.

Kepada yang tidak mengenalinya, arwah adik Aming pernah meraih perhatian warganet gara-gara video viral dengan telatah lucunya yang petah berkata-kata sambil memberi nasihat tentang isu semasa.

Adik Aming berusia lapan tahun meninggal dunia selepas mengalami sesak nafas kira-kira jam 1.30 pagi. Dalam pada itu, ibu arwah Santi Sabri, 33 berkata sempat memberi kata-kata terakhir kepadanya sebelum pergi buat selamanya.

“Sebelum meninggal dunia, sempat lagi dia berpesan kepada saya, tutup rapat-rapat aurat supaya bapa tidak menanggung dosa.

“Saya tidak sangka anak saya pergi begitu saja, sebelum dia meninggal, saya dan suami ada di sisinya,”- kata ibu arwah kepada Sinar Harian.

Santi berkata, anaknya itu berada dalam keadaan yang sihat dan aktif tanpa sebarang penyakit atau dijangkiti Covid-19. Difahamkan selepas makan mi segera , arwah tiba-tiba mengadu mengalami sesak nafas sebelum meninggal dunia.

Sebelum ini, video-video yang dirakamnya banyak berunsur nasihat termasuk situasi terkini berkaitan pandemik Covid-19.


Ramai Keliru! Perlu Ke ‘Booster Dose’? Ini Jawapan Jelas Dari Dr Noor Hisham

Tular di laman Twitter Dr Noor Hisham di mana Ketua Pengarah Kesihatan ini menjelaskan orang ramai perlu mendapatkan vaksin bagi mengekang penularan jangkitan Covid-19 varian jenis Delta.

Menerusi tweet Dr Noor Hisham baru ini, pengarah kesihatan ini mahu tingkatkan liputan vaksin dalam negara terlebih dahulu dan apabila seluruh negara telah divaksin barulah dipertimbangkan pemberian dos penggalak kepada mereka yang lengkap divaksin.

“Kita mesti meningkatkan liputan vaksin dalam negara terlebih dahulu sebelum mempertimbangkan dos penggalak.

Tiada sesiapa yang selamat sehingga semua orang selamat”

Dr Noor Hisham memaklumkan pemberian dos penggalak atau dos booster kepada individu yang lengkap dua vaksinasi tidak dapat mengawal penularan jangkitan Covid-19 varian Delta.

Walaupun dos penggalak tidak dapat melindungi orang ramai dari serangan varian Delta, tetapi untuk mengekang penularan varian tersebut individu yang belum divaksin perlu divaksin.

“Pemberi dos penggalak (booster dose) kepada mereka yang telah lengkap divaksin tidak akan membantu mengawal penularan varian Delta.

Akan tetapi yang dapat mengawal penularan Delta adalah untuk memberi vaksin kepada mereka yang belum divaksinkan.”

Bagi yang belum divaksin fikir-fikirkanlah negara kini bukan saja perlu melawan Covid-19 semata tetapi juga varian jenis Delta ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kalau Kena Saman, Ada Ke Duit Nak Bayar Musim PKP Ni?”- Mimi Lana Tegur Siapa Tu?

Jarang melihat pelakon, Mimi Lana menjadi serius dan tinggalkan pesanan yang deep di media sosialnya. Di Twitter sebentar tadi, Murai MY terbaca satu pesanan yang ringkas tetapi mengandungi makna sangat mendalam oleh pelakon ini.

Pelakon tinggi lampai ini meminta orang ramai untuk menjaga adab dan pertuturan kata walau di mana sahaja terumatanya di media sosial. Ujarnya, dia melihat ramai individu mula ‘aktif’ dalam membuat hantaran dan komen di media sosial.

“Jaga tutur kata di social media anda ya. Tahu semua orang bosan, Terlajak perahu boleh diundur. Kalau terlajak kata buruk padahnya. Nanti kalau dah kena saman, ada ke duit nak bayar musim PKP ni?”, jelasnya.

Selain itu, Mimi turut meminta orang ramai untuk mempertimbangkan dan berfikir terlebih dahulu sebelum membuat apa-apa hantaran atau komen di media sosial. Jelasnya jika tersalah langkah mengguris perasaan orang lain, ia boleh membawa padah.

“Fikir 10 kali sebelum posting atau comment. Fikir 20 kali pun tak salah. Fikir perbuatan kita menyakitkan hati orang ke? Menyusahkan hidup orang ke? Atau akan buat orang berpecah belah ke? Fikir.

Jangan ikut nafsu sangat bila bersosial di media. Ok?”

Tambahnya lagi, ada pihak yang menjadikan penulisan di media sosial sebagai punca pendapatan mereka. Tegas Mimi, dia mahukan beberapa pihak ini untuk menyampaikan penulisan yang baik dan tidak menyentuh sensitiviti orang lain.

Kamu setuju tak dengan pelakon tinggi lampai ini?


‘Vaksin Tak Haram’- Nora Ariffin Akui Ramai Kawan & Saudara Antivaksin Dan Akhirnya Masuk ICU

Penyanyi Datuk Nora Ariffin baru-baru ini berkongsi pendapat mengenai suntikan vaksin memandangkan ianya menjadi topik yang hangat dalam kalangan masyarakat.

Menurut Nora, sebagai seorang Muslim dia memilih untuk mengikuti apa yang disarankan oleh ahli ulamak. Ujarnya seperti yang dimaklumkan, ahli ulamak menegaskan suntikan vaksin sebenarnya tidak haram.

“Saya ikut kata ulamak sudah bersepakat, vaksin tidak haram. Ia adalah ikhtiar kita. Bukan jaminan tak kena COVID atau mati”, jelasnya.

Selain itu, Nora menjelaskan suntikan vaksin ini hanyalah sebagai ikhtiar sahaja dan bukannya taksub terhadapnya sama ada berkesan ataupun tidak.

Pada masa yang sama, pelatun lagu “Hanya Satu” ini meminta orang ramai untuk celik minda mereka. Jelasnya, isu tentang mikrocip di dalam vaksin dan sebagainya tidak wujud. Malah ianya direka-reka untuk menakutkan orang lain.

“Kita kena buka pemikiran kita. Macam mana tahu ada microchip? Kalau tak vaksin? Saya lihat ramai kawan-kawan dan saudara yang anti vaksin, akhirnya masuk ICU, mintak divaksin”, kongsi Nora di Instagram.

Akui penyanyi ini, disebabkan oleh vaksin, ramai individu di luar sana yang mahu divaksin bagi melindungi dan membendung penularan COVID-19 dalam negara.

Apa-apa pun jangan lupa daftar dan ambil vaksin okay!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Band Rock Nirvana Disaman, Guna Foto Bayi Bogel Sebagai Cover Album

Tular baru-baru ini bayi yang menjadi model bagi kulit album ‘Nevermind’ bagi band rock popular Amerika Syarikat Nirvana, menyaman band terkenal tersebut atas dakwaan mengeksploitasi seks dengan menggunakan foto bogelnya ketika bayi sebagai kulit album band tersebut.

Dipetik dari World Of Buzz, Spencer Elden yang kini telah berusia 30 tahun memfailkan saman terhadap band tersebut kerana foto yang digunapakai itu menjejaskan kehidupannya dan mengeksploitasi seks terhadap kanak-kanak.

Elden mahu menuntut ganti rugi sebanyak $150000 atau lebih kurang RM629K daripada 15 defenden yang terlibat antaranya bekas anggota band Nirvana yang masih hidup Dave Grohl dan Krist Novoselic, dan jurugambar Kirk Weddle.

Dipetik dari The Guardian, Elden menyatakan bahawa dirinya dan kedua ibubapanya tidak pernah menandatangani persetujuan bagi menggunakan gambar tersebut sebagai kulit album band rock tersebut dan dimaklumkan foto tersebut hanya dibayar sebanyak $250 atau RM1000 waktu itu.

Elden juga menyatakan dirinya juga mengalami masalah gangguan emosi yang teruk gara-gara foto bogelnya semasa bayi menjadi perhatian umum, dan masalah tersebut menjejaskan sumber pendapatannya sehingga hari ini.

Elden juga meluahkan banyak fotonya ketika berenang semasa berusia 10 tahun, 17 tahun dan 30 tahun dengan latarbelakang kulit album ‘Nevermind’, dipamerkan sebagai sambutan ulangtahun band tersebut yang ke-25.

Semoga kes saman antara kedua pihak ini dapat diselesaikan dengan baik.


Sah! Wawa Zainal Umum Hamil Anak Keempat

Pelakon Aeril Zafrel mengesahkan spekulasi peminat mengenai isterinya yang juga pelakon popular, Wawa Zainal kini berbadan dua.

Menerusi laman Instagram nya, Aeril atau nama sebenarnya Suhairil Sunari,33 berkongsi berita gembira mengenai kehamilan keempat isterinya dan meluahkan rasa syukur apabila doanya dimakbulkan. Dalam hantaran yang sama, Aeril turut berharap agar mereka dikurniakan lima orang cahaya mata.

“Alhamdulillah Ya Allah. Doa dimakbulkan, dapat bayi nombor empat. Tinggal nak satu saja lagi,” seloroh Aeril

A post shared by AERIL ZAFREL (@aeril_zafrel)

Pelakon filem Sabda Kekasih ini juga sempat berkongsi video pendek yang menunjukkan imbasan gambar bayi dalam kandungan dan Wawa yang kini sedang sarang mengandung. Menjengah ke Instagram Wawa pula, dia teruja menggambarkan kemeriahan keluarga nya kelak apabila muncul anak keempat mereka. Difahamkan kandungan pemilik nama sebenar Nur Hawa Zainal Abidin,30 ini sudah memasuki usia 7 bulan dan dijangka melahirkannya sekitar Oktober.

“Soon berenam InsyaAllah macam mana nak dapat gambar perfect ek. Ini pun baru 3 memang tak dapat yang semua on point” tulis Wawa

A post shared by Wawa Zainal ® (@w4w4_zainal)

Terdahulu, Murai.my melaporkan penampilan Wawa pada sambutan hari lahir anak sulungnya mencuri perhatian peminat apabila seolah-olah kelihatan ‘baby bump’ pada perutnya. Bagaimanapun ketika itu, tiada sebarang penjelasan lanjut mengenai dakwaan tersebut. Aeril dan Wawa telah bernikah pada 25 Februari 2012 dan hasil perkahwinan mereka selama sembilan tahun, pasangan selebriti ini dikurniakan tiga orang cahaya mata berusia antara lapan hingga setahun.


Dituduh Curi Duit Andi Bernadee, Amir Hasan Terkilan Ada Yang Cakap Pasal Arwah Bapa & Buat Ibu Menangis

Penyanyi Amir Hasan meluahkan rasa terkilan apabila bukan sahaja dituduh mencuri duit rakannya yang juga penyanyi, Andi Bernadee malah Allahyarham bapa nya serta ibu tercinta turut terpalit dalam isu itu.

Menerusi laman Instagram nya, penyanyi berusia 25 tahun ini menafikan sekeras-kerasnya bahawa dia adalah individu yang dimaksudkan oleh Andi. Menurut Amir, tidak pernah terlintas di fikirannya untuk berbuat sedemikian kepada Andi yang banyak memberi bantuan dan nasihat kepadanya sehingga ke hari ini. Malah, Andi menerusi sebuah hantaran di laman Insta story nya turut menjelaskan bahawa Amir bukanlah individu kawan baik yang telah mencuri duitnya sebelum ini.

“Saya nak clear kepada semua semua yang saya bukan individu yang ‘songlap’ RM70,000 duit Andi tersebut. Andi ialah seorang yang sangat baik, ikhlas dan jujur orangnya.

“Sejak saya masuk industri seni ni, dia adalah antara orang yang banyak bantu dan bagi nasihat dekat saya sampailah ke hari ini. Walau bagaimanapun tidak pernah terlintas di fikiran saya sekali pun untuk saya menganiaya kawan sebaik ini. Cuma saya agak kesal dan sedih dengan sikap sesetengah pihak yang terus menuduh, mencaci dan maki saya tanpa usul periksa,” tulis Amir

Dalam pada itu, Amir turut memaafkan individu yang melibatkan arwah bapa dan membuatkan ibu nya bersedih dengan tohmahan tersebut. Bagaimanapun, Amir berpesan kepada mereka agar dapat menyelidik terlebih dahulu sesuatu perkara sebelum melakukan tindakan selanjutnya.

“Pada individu yang sentuh isu ini dengan Arwah bapa saya, tak apa adik, saya maafkan. Pada yang telah buat ibu saya menangis, tak apa adik, saya maafkan.

“Saya maafkan semua yang mungkin ‘terfitnah’ saya. Cuma saya nak nasihat pada semua, fikirlah dua tiga kali dulu sebelum buat pelbagai andaian.

“Jangan kerana satu perkataan sahaja, ia boleh buat jatuh fitnah. Berhati-hatilah dengan kata-kata anda. Fitnah itu lebih kejam daripada membunuh,” katanya lagi.

Terdahulu, Murai.my melaporkan syarikat label Warner Music Malaysia menafikan bahawa Amir terlibat di dalam kes Andi. Sebelum ini, Andi mendakwa ditipu rakan baik yang juga pembantu peribadinya sehingga melibatkan kerugian sebanyak RM70,000. Sebuah laporan polis turut dibuat pelantun Penat itu di Ibu Pejabat Balai Polis (IPD) Dang Wangi, Kuala Lumpur pada pagi Rabu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


OMG! Puteri Kesayangan Shah Rukh Khan Tayang ‘Aset’, Membuatkan Ramai Yang Terpesona

Satu-satunya puteri kesayangan Shah Rukh Khan dan Gauri Khan, Suhana Khan baru-baru ini telah mencuri perhatian ramai orang. Ini kerana posting terbarunya di Instagram yang telah memuat naik foto dengan menunjukkan punggungnya yang begitu mulus. Dalam posting tersebut Suhana dilihat berposing dengan rambut yang diikat ekor kuda dan anting anting yang tebal dengan kapsyen yang berbunyi “peaches & the big apple :))”.

Rantai emas yang menghiasi lehernya yang cantik dengan gaun merah hati beserta dengan cahaya matahari menyerlahkan lagi potretnya itu.  Di hadapannya terdapat beberapa rumah yang dikelilingi oleh pohon-pohon hijau yang rimbun.

Gambar Suhana yang menunjukkan punggungnya ini telah mendapat banyak komen pujian. Rakan artis dan netizen juga terpesona dengan kecantikannya.

“Omggg Queen,” kata seorang netizen. “Hanya ingin mengatakan bahawa anda sangat cantik,” kata yang lain.

Antara komen netizen yang lain lagi seperti “Hebat!”, “anda sangat panas” dan “love youuuuuu”.

Suhana sendiri tidak mendedahkan di mana foto tersebut diambil. Tetapi menurut Hindustan Times, anak selebriti Bollywood yang sangat terkenal itu berada di Portugal dan telah berkongsi gambar di sebelah tasik pada minggu lalu. Sebelum itu, Suhana berada di Belgrade bersama ibunya.

Di Belgrade, Suhana dan ibunya, Gauri Khan berposing dihadapan Gereja St. Sava. Gauri memakai kemeja putih, seluar pendek hijau dan jaket hijau dengan kasut berwarna putih. Suhana pula mengenakan pakaian bahagian atas yang berwarna merah jambu yang dipadankan dengan skirt.

Suhana Khan adalah satu-satunya anak perempuan Shah Rukh Khan bersama isterinya Gauri Khan. Dia mempunyai 2 lagi adik beradik lelaki  iaitu Aryan Khan dan Abram Khan.

Suhana kini yang masih belajar filem di Tisch School Of Art di New York University. Manakala Aryan juga baru lulus dari University of Southern California, dimana dia juga mengikuti kursus yang sama dalam pengajian filem.

Suhana Khan sebelum ini pernah juga menyatakan minat untuk menjadi pelakon seperti ayahnya. Dia telah berlakon dalam beberapa drama sekolah dan juga filem pendek yang dibuat dengan rakan-rakan dari sekolah lamanya.

Cantik kan puteri kesayangan Shah Rukh Khan dan Gauri Khan? Apa pendapat anda?


Ibu Syed Aiman Meninggal Dunia Akibat COVID-19

Rasa sedih menyelubungi seluruh keluarga Syed Aiman apabila ibu kepada pelakon ini dilaporkan telah meninggal dunia pada Khamis.

Berita duka itu dikongsi oleh isteri Syed Aiman yang juga penyanyi popular, Linda Rafar menerusi sebuah hantaran di laman Instagram. Menurut Linda, ibu mertuanya yang dikenali sebagai Tuan Zainab binti Syed Mamat telah menghembuskan nafas terakhir setelah mengalami komplikasi akibat jangkitan COVID-19.

Dalam hantaran itu, Linda turut meminta orang ramai dapat mendoakan Allahyarhamah selain berharap agar suaminya terus kuat menghadapi ujian tersebut.

“Papa mohon terus kuat @syedaiman75. Bukan mudah tetapi saya tahu awak boleh lakukannya.

“Bukan mudah kerana dia kehilangan ibunya yang tercinta akibat komplikasi COVID-19

“Ibu mertua saya merupakan seorang wanita yang kuat serta luar biasa dan beliau bakal dirindui.

“Kalaulah saya boleh peluk dan cium Cik(Tuan Zainab)” tulis Linda

Menjengah ke ruangan komen, rata-rata peminat dan rakan selebriti seperti Zarina Zainuddin, Didie Alias, Dia Fadila serta ramai lagi mengucapkan salam takziah buat pasangan selebriti ini selain mengharapkan agar mereka terus kuat.

Al-Fatihah buat Allahyarhamah Tuan Zainab binti Syed Mamat. Salam takziah dari kami di Murai.my.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kereta Pengawal Peribadi Dicuri, Tom Cruise Kehilangan Ribuan Paun

Aktor Hollywood, Tom Cruise kehilangan bagasi yang bernilai ribuan paun setelah kereta BMW milik pengawal peribadi di Birmingham telah dicuri.

Menurut THE SUN, pencuri itu telah menggunakan pengimbas untuk meniru isyarat dari keyless ignition fob kereta mewah tersebut selepas ia diparkir di luar hotel Birmingham.

“Tom telah memandu kereta itu ketika berada di Birmingham dan beberapa bagasi dan barangan miliknya berada di dalam kereta tersebut.  Kenderaan itu berjaya ditemui oleh polis kerana ia dilengkapi dengan alat pengesan elektronik tetapi semua barangan yang ada di dalamnya sudah hilang.”- kata sumber

Tom dilaporkan sedang menjalani penggambaran filem blokbuster yang akan datang di sebuah pusat membeli-belah bersama gandingannya,  Hayley Atwell.

Pengawal yang menjaga keselamatan bintang itu mendapati kenderaan jenis BMW X7 tersebut telah hilang dari tempat parkir kenderaannya pada awal  Rabu.

Sumber turut menyatakan bahawa pencuri dapat mencuri kereta berwarna hitam  tersebut hanya dalam masa beberapa minit setelah memintas isyarat fob. Difahamkan, kejadian berlaku setelah ia ditinggalkan di luar Grand Hotel yang hanya dua minit berjalan dari  Ibu Pejabat Polis West Midlands.

Kereta baru itu dipercayai berada di parkir kereta yang tidak selamat dan dilindungi penghalang yang disyorkan oleh hotel dalam jarak lapan minit berjalan kaki. Sekadar info, pengawal peribadi itu telah mengiringi aktor Top Gun itu selama beberapa hari menaiki BMW limo berkenaan yang mampu bergerak dari 0-6-mph dalam masa 4.7 saat ketika ingin ke set penggambaran dan di sekitar Birmingham.


8 Selebriti Hollywood Ini Miliki Pengawal Peribadi Yang Kacak!

Setiap selebriti ternama memiliki pengawal peribadi mereka yang tersendiri, dan boleh dikatakan pengawal peribadi yang para selebriti ini miliki bukan saja handal berlawan tetapi juga memiliki rupa paras yang sangat kacak juga.

Nak tahu pengawal peribadi milik selebriti yang mana satu, jom lihat di bawah.

Bukan biasa-biasa pengawal peribadi zaman sekarang, bukan saja hebat dalam seni mempertahankan diri tetapi miliki wajah yang kacak juga.


BTS Akui Tidak Selesa Nyanyi Dalam Bahasa Inggeris

Kumpulan K-Pop terkenal, BTS mendedahkan bahawa jika bukan disebabkan COVID-19, mereka akan kekal dengan bahasa ibunda mereka.

Menerusi tembual BTS bersama Billboard, ahli kumpulan ini membuka cerita mengenai  ketidakselesaan mereka untuk menyanyikan lagu mereka sepenuhnya di  dalam Bahasa Inggeris.

“Tidak ada alternatif. Menyanyi dalam bahasa Inggeris rasa janggal.  Bahasa Inggeris yang saya belajar dalam kelas sangat berbeza dengan bahasa Inggeris dalam lagu. Saya perlu memadam semua yang ada dalam kepala saya”-ujar Jin

Ketua kumpulan BTS, RM pua memberitahu Entertainment Weekly bahawa BTS mengutamakan bahasa Korea daripada menyanyi dalam Bahasa Inggeris, walaupun Bahasa Inggeris menawarkan lebih banyak akses dalam penghargaan yang mereka mahukan.

“Saya tidak mahu membandingkan tetapi saya rasa lebih sukar sebagai kumpulan Asia. Pencalonan Hot 100 dan Grammy, adalah matlamat kami. Tetapi itu hanya matlamat, kami tidak mahu mengubah identiti atau keaslian kami untuk mendapatkan No.1. Seperti jika kami menyanyi secara tiba-tiba dalam bahasa Inggeris sepenuhnya, maka itu bukan BTS. Kami akan melakukan segalanya, kami akan mencuba. Tetapi jika kami tidak mendapat No.1 atau No.5, ianya tidak mengapa.”- kongsi RM


Wajib Tonton, 6 Fakta Penting Tentang Spider-Man: No Way Home!

Ramai yang tak sabar sebenarnya nak tunggu filem terbaru daripada Marvel Studios dan Columbia Pictures iaitu Spider-Man: No Way Home! Dalam filem kali ini, Tom Holland masih memegang watak sebagai Peter Parker.

Tetapi apa yang menariknya, sudah ada beberapa trailer telah dibocorkan di internet dan ada beberapa kemunculan superhero yang kamu sendiri tak sangka akan ada. Nak tahu lebih lanjut, jom baca 6 fakta penting tentang filem yang akan datang ini.

Spider-Man: No Way Home adalah sekuel daripada filem Spider-Man Homecoming dan Spider-Man: Far From Home.

Pengambaraan filem ini berlangsung di Los Angeles dan Iceland dan telah selesai pada bulan Mac lalu. Tayangan perdananya di Amerika Syarikat dijadualkan pada akhir tahun ini, 17 Disember 2021.

Ramai yang terkejut baru-baru ini melihat trailer Spider-Man: No Way Home yang bocor dan tular di internet. Trailer tersebut dibocorkan sebelum Sony Pictures sempat melancarkan secara rasmi. Tetapi pihak Sony telah melakukan kerja dengan pantas iaitu membuang trailer terbabit dengan segera.

Dalam trailer yang dibocorkan, ramai yang menjadi teruja melihat penampilan Doctor Strange yang dimainkan oleh Benedict Cumberbatch. Doctor Strange berperanan dalam mencari kaedah untuk mengembalikan semula identiti rahsia Peter Parker sebagai Spider-Man.

Tak terlepas juga penampilan Dr. Octopus (Alfred Molina), yang menyambut Peter Parker iaitu musuhnya dalam filem Spider-Man 2 yang lalu. Dr. Octopus dikatakan bakal menghancurkan bandar-bandar ketika Peter Parker menghadapi beberapa masalah yang menimpanya.

Dalam salah satu adegan trailer yang bocor itu, ramai yang terkejut melihat identiti Peter Parker sebagai Spider-Man telah dibocorkan. Kini penduduk New York City mengetahui Peter Parker merupakan individu yang berada di sebalik kostum Spider-Man kerana Mysterio.

Tetapi kemunculan Doctor Strange yang sedia membantu Peter untuk menyelesaikan masalahnya. Peter meminta Doctor Strange untuk menghalang Mysterio daripada dedahkan identitinya.

Dalam filem ini, Peter didakwah telah disisihkan oleh masyarakat. Ini kerana Peter telah didakwa membunuh Mysterio dan telah disoal siasat atas tuduhan itu. Rakan-rakan Peter yang setia menemannya juga menghadapi beberapa masalah.

Jadi itulah 6 fakta penting tentang Spider-Man: No Way Home yang perlu kamu tahu. Bagi peminat Marvel Cinematic Universe, jangan terlepas menonton filem ini okay?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sanjay Dutt Jalan Pakai Tongkat? Isteri Dedah Kondisi Terkini Suami

Aktor Bollywood, Sanjay Dutt dan anak lelakinya Shahraan Dutt menjadi perhatian setelah video mereka berjalan memakai tongkat tersebar di media sosial.

Menerusi Insta Stories, isteri kepada Sanjay  iaitu Manyata Dutt mendedahkan keadaan terkini suami dan anak lelakinya berserta kapsyen yang menyokong kesembuhan mereka.

“Bapa dan anak dalam perjalanan untuk sembuh”- kongsi Manyata

Dalam hantaran itu, Sanjay dan Shahraan dilihat sedang berjalan menggunakan tongkat dan bertatih untuk mengelakkan kaki yang luka menyentuh lantai.  Sebagai info, aktor ini mengalami kecederaan ketika bermain sukan badminton. Manakala, anak lelakinya pula alami kecederaan ketika melakukan aktiviti di sekolah.

Sanjay pernah didiagnosis kanser paru-paru setahun yang lalu sehingga membuatkan aktor ini terpaksa menjalani proses untuk sembuh yang sangat lama. Kemudian, Sanjay mengalami pula kecederaan yang memaksanya berjalan menggunakan tongkat.


“Tak Boleh Brain Kenapa Satu Nama Tu”-Azza Elite Tuju Pada Siapa?

Sebentar tadi Perdana Menteri, Datuk Seri Ismail Sabri Yaakob telah mengumumkan barisan kabinet yang baharu .  Pengumuman tersebut mendapat pelbagai reaksi termasuklah pelakon dan penyanyi, Azza Elite yang memberi reaksi  terhadap barisan Kabinet yang disenaraikan.

Menerusi ruangan komen di Instagram selebriti Iesya Toh, anggota Kumpulan Elite ini akui bahawa beliau memang sukar untuk terima kenyataan namun tetap mendoakan agar ada perubahan yang lebih baik kelak

“Kita doa sesama agar ada perubahan yang lebih baik. Mudah mudahan Allah bantu kita rakyat. Nampaknya #Allahjagakita.

Memang sukar untuk terima kenyataan. Tapi apakan daya. Siapa lah kita ye dak.”-tulis Azza

Azza turut berpesan kepada pengikutnya agar mengingati kesemua nama ahli Kabinet yang menjalankan tugas dengan baik mahupun sebaliknya.

“Ingat semua..Masa PRU nanti, ingat nama-nama di atas yang mana boleh buat kerja dan yang mana idok.

Tak boleh brain kenapa 1 nama tu.”- katanya lagi

Nama siapakah yang dimaksudkan oleh Azza Elite??


Dilantik Sebagai Menteri Kesihatan, KKM Ucap Tahniah Pada Khairy Jamaluddin

Pembentukan barisan kabinet Perdana Menteri, Dato Seri Ismail Sabri Yaakob melantik Khairy Jamaluddin sebagai Menteri Kesihatan yang baru.

Dengan pengumuman barisan kabinet baharu tersebut, Ahli Parlimen Rembau ini mengucapkan terima kasih kepada Perdana Menteri atas kepercayaan dan berjanji akan memikul tanggungjawab yang diberikan kepadanya dengan sebaik mungkin.

“Terima kasih kepada YAB PM @IsmailSabri60 atas kepercayaan yang diberi. Insya’Allah amanah yang sangat berat ini akan saya pikul dengan bersungguh demi keluarga Malaysia.”

Di laman Twitter milik Kementerian Kesihatan Malaysia dan juga laman Twitter Dr Rafidah Abdullah, masing-masing mengucapkan tahniah atas perlantikan baharu tersebut.

“Selamat datang Menteri Kesihatan, YB Khairy”

Tahniah YB @Khairykj selamat datang ke KKM”

Murai MY juga ingin mengucapkan tahniah atas pelantikan Menteri Kesihatan, Khairy Jamaluddin dan selamat menjalankan tugas.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sushi King Apa Ni? Tak Bertanggungjawab!”- Sweet Qismina

Pelakon, Sweet Qismina memberi responnya setelah melihat video yang tular di Twitter semalam. Menerusi video terbabit, seorang wanita telah menunjukkan beberapa ekor lipas di makanannya yang berlaku di salah satu francais Sushi King.

Di Instagram, Sweet memuat naik kembali video tersebut dengan menyatakan perasaan terkejut dan marahnya. Ujar pelakon genit ini, dia merupakan salah seorang peminat makanan Jepun itu dan sering membeli daripada cawangan berkenaan.

“@sushikingmalaysia, apa ni? Saya adalah peminat sushi ye. @sushikingmalaysia, saya pun kadang-kadang ada beli makanan daripada kedai awak melalui Grab. Ini tidak lawak!”, tulis Sweet sambil meletakkan emoji tahan muntah.

Yang membuatkan pelakon ini menjadi lebih marah, francais terbabit telah menyekat akaun wanita berkenaan daripada menyebut nama akaun media sosialnya. Sweet mengklasifikasikan tindakan ini sebagai tidak bertanggungjawab dan profesional.

“Dan awak sekat individu yang tag awak? Sangat TAK BERTANGGUNGJAWAB”, ujar Sweet.

Sekadar info, seorang pengguna yang dikenali sebagai @ShaffiPotter di Twitter telah memuat naik video seorang wanita yang merakam beberapa ekor lipas di makanannya setelah berada di salah satu francais Sushi King.

Hi guys, last night i posted a video from tiktok about this woman went to sushi king and had cockroaches on her meals. Then i tag sushi king on ig. What they do? They blocked me. Very bad customer service! pic.twitter.com/mBcwF02PaO

“Hi guys, semalam saya ada muat naik video dari TikTok mengenai seorang wanita ini pergi ke Sushi King dan ada lipas di makanannya. Kemudian saya tag Sushi King di IG. Apa yang mereka lakukan? Mereka telah menyekat akaun saya. Perkhidmatan pelanggan sangat teruk!”

Murai MY berharap pihak Sushi King Malaysia dapat tampil berikan penjelasan tentang video yang tular itu.


‘Syukur Alhamdulillah’- Mawar Rashid Terharu Ustaz Ebit Lew Sudi Bantu Suami

Isteri mana yang tidak gembira dan terharu bila mana suami yang dikasihi sentiasa memperbaiki diri dengan menimba ilmu agama, itulah gambaran perasaan Mawar Rashid apabila suami tercinta Raf Yaakob menuntut ilmu agama bersama ustaz Ebit Lew baru ini.

Dipetik dari hantaran Mawar di akaun Instagramnya baru ini, usahawan jelita ini meluahkan rasa sebak, terharu serta rasa bersyukur terhadap keinginan suami untuk menuntut ilmu agama dan sekaligus membuatkan Mawar berasa bangga dengan perubahan suaminya itu.

“Bagusnya abang.. Saya berbangga dengan abang dan saya sentiasa akan memandang abang ke atas. Hari ni rasa sebak rasa syukur terharu suami Mawar keluar 3 hari menuntut ilmu agama Islam.. Terima kasih ustaz @ebitlew sebab jemput suami Mawar ke tempat menuntut ilmu.”

Mawar juga menyatakan suaminya itu ingin melakukan apa saja untuk menambahbaikan keluarga dan dalam masa yang sama ingin membimbing keluarga ke jalan yang diredhai Allah S.W.T.

“Ingat lagi abang cakap “apa saja untuk menambah baikkan keluarga abang, apa saja untuk pahala dunia akhirat. Abang akan pergi Anje, abang nak bimbing keluarga abang ke jalan Allah S.W.T”

Syukur Alhamdulillah Ya Allah kerana suami Mawar antara yang terpilih untuk lebih mendekati Mu dan Rasulullah S.A.W”

Dipetik dari akaun Instagram Raf pula, suami kepada Mawar Rashid ini kelihatan lebih tenang, dan menyatakan akan mengamalkan segala ilmu yang diberi sehingga nyawa dikandung badan.

“Pesan seorang guru ke muridnya: “Dapat Allah SWT, dapatlah semuanya. Hilang Allah SWT, hilanglah semuanya”

JazakaAllah YM Ustaz @ebitlew atas ilmu-ilmu malam ni. Akan Raf manfaatkannya hingga hujung nyawa. Insyaa’Allah”

Semoga ilmu yang ditimba diberkati Allah S.W.T, perubahan yang baik untuk orang ramai contohi dengan menuntut ilmu agama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hati-hati! Ada ‘Scammer’ Guna Nama Abby Abadi Pasal Isu Urus Anak Angkat

Penyanyi dan pelakon, Abby Abadi menerusi Instagramnya menjelaskan tentang isu pengurusan proses anak angkat. Jelasnya, ada individu yang menggunakan namanya untuk tujuan menipu.

Abby atau nama sebenarnya Arbaiyah Abdul Manan mendedahkan seorang individu sebagai scammer telah menggunakan namanya. Ujar pelakon ini, scammer terbabit mengaku dirinya sebagai admin kepada pelakon ini dalam menguruskan proses anak angkat.

“Ada scammer kat Kelantan kata dia admin saya nak uruskan baby angkat, siap minta duit semua”, dedah Abby.

Tambahnya lagi, scammer ini turut meminta sejumlah wang daripada beberapa pihak yang menggunakan perkhidmatannya dalam mendapatkan anak angkat.

Tidak mahu terbabit dengan penipuan ini, Abby menjelaskan dia tidak pernah melantik atau meminta pertolongan sesiapa pun untuk menguruskan proses anak angkat ini. Akuinya, suaminya banyak membantunya dalam proses ini.

“Ambil makluman ye, saya tolong uruskan baby tak pernah ada atau lantik admin ke apa. Suami je sama-sama membantu. Jadi kalau siapa-siapa guna nama saya lepas ni, berani-berani suruh transfer duit ke apa, saya cari sampai lubang cacing ya. Jaga-jaga cik Salmah”, tulisnya.

Tegas pelakon Gerak Khas ini, dia berharap tiada mana-mana pihak atau individu menggunakan namanya untuk menipu orang lain.

Janganlah menipu orang, tambah-tambah dalam musim PKP ini. Memang tak berkat tau!


Lantik Menteri Dari Parti Pembangkang? Normala Samsudin Komen Barisan Kabinet Yang Baharu

Terjawab teka-teki apabila Perdana Menteri (PM) Datuk Seri Ismail Sabri Yaakob mengumumkan barisan Kabinet Malaysia 2021 awal pagi tadi. Melihatkan senarai menteri yang disenaraikan dalam barisan Kabinet, ini kata Puan Sri Normala Samsudin;

Selebriti dan bekas personaliti televisyen, Normala berharap PM dapat berlaku adil dalam melantik barisan Kabinet Malaysia. Akuinya, Normala berharap PM dapat melantik menteri daripada parti pembangkang untuk dimasukkan ke dalam barisan berkenaan.

“Bukan saya tak gembira, ia tidak ada kena mengena dengan saya. Tapi apa maksud saya, saya berharap satu atau dua dari pembangkang untuk berlaku adil!”, kongsinya.

Bagi Normala, PM seharusnya bersikap adil dan memberi peluang kepada menteri parti pembangkang dalam membentuk satu kerajaan yang baharu. Jelasnya lagi untuk memerintah negara, pemerintah perlulah bersikap adil.

“Nurul Izzah (PKR) dan DAP Anthony Lok (beri peluang). Bersikap adil adalah wajib untuk memerintah”, luah Normala.

Sekadar makluman, Perdana Menteri Ismail Sabri Yaakob memberi tempoh 100 hari kepada 31 menteri dan 38 timbalan menteri dalam Kabinet Malaysia 2021 untuk membuktikan pencapaian awal setiap kementerian.


“Maaf Saya Tak Boleh Dedah Nama” – Andi Bernadee Perlu Berhati-hati Untuk Elak Disaman

Masih panas dengan isu Andi Bernadee yang di dakwa dirinya dianiaya dengan ‘rakan baik’ sehingga menyebabkan kehilangan puluhan ribu ringgit.

Berikutan itu, orang ramai terutama peminat Andi sendiri mahu penyanyi tersebut mendedahkan siapa ‘rakan baik’ yang didakwa tersebut.

Tetapi menurut Andi, dirinya tidak boleh mendedahkan siapa suspek berkenaan baik dari segi nama mahupun wajah individu tersebut kerana kes masih dalam siasatan polis.

“Maaf saya tak boleh dedah nama apatah lagi muka SUSPEK selagi kes dalam siasatan.

Selepas kes ini di bawa ke mahkamah kita semua akan mengetahui SUSPEK itu

Percakapan dan penulisan saya juga perlu berhati-hati agar saya tidak di saman kembali (kalau SUSPEK nak main kotor la)

Hampir seluruh kenalan dalam industri dah tahu hal ni dan kenal siapa ORANG ini.

Almaklumlah SUSPEK pun pengurus kepada seorang lagi artis

“Kalau kau rasa tak di hargai tutup la mata”

Semoga kes siasatan Andi berjalan lancar dan dapat di selesai dengan segera.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Muat Naik Gambar Almari, Caprice Sindir Pemilihan Kabinet Baharu Ke?

Sejak akhir-akhir ini, penyanyi rap dan pendakwah bebas, Caprice sering memuatnaik gambar di Instagram dengan berbaur sindiran. Ketika isu panas melanda Ustaz Ebit Lew berkaitan dengan siasatan polis atas kes gangguan seksual, Caprice memuatnaik gambar tupai. Ramai yang membuat spekulasi gambar itu merujuk kepada Ebit dan peribahasa melayu.

Kali ini menerusi gambar terbaru yang dimuatnaik, Caprice seolah-olah menyindir tentang pemilihan kabinet baharu hari ini. Caprice memuatnaik gambar almari yang dipanggil kabinet dengan kapsyen;

“Baru order tadi.. guys comment below which cabinet paling ok untuk Caprice pasang kat rumah… A or B? (Swipe left)”

Dengan meletakkan dua gambar almari yang sama, jelas menunjukkan Caprice cuba menyampaikan pesanan tentang pemilihan kabinet baharu namun tetap sama. Di ruangan komen, ternyata pengikutnya faham apa yang dia cuba sampaikan.

Terdahulu, menerusi Malaysiakini, perdana Menteri, Ismail Sabri Yaakob mengumumkan pembentukan barisan kabinet baru hari ini selepas mendapat perkenan Yang di-Pertuan Agong.